
STROLIC FURLAN 


pal 


1964 


1963 
Societát Filologiche Furlane 
Doretti - Udin 





1964 


(de Nassude di Crist) 


al 6677 dal Circul Julian 
| al 2717 de Fondazion di Rome 
al 6724-25 dai Abreos 


I 1964 al corispuint 
| al 1383-84 dai Maometans 


FIESTIS VARIABILIS : 11 Non di Jesi, 5 di zenár 
Sacre famee, 12 di zenár 
Setuagjesime, 26 di zenàr 
Prin di Quaresime, 12 di fevrár 
Pasche Majór, 29 di marz 
La Sense, 7 di mai 
Pasche di Rosis, 17 di mai 
SS. Trinitàt, 24 di mai 
Corpus Domini, 28 di mai 
Prime Domenie di Avent, 29 di novembar 


FIESTIS DI PRECET: dutis lis Domèniis; il Prin dal An; Pasche 
Tafanie (6 di zenár); Sant Josef (19 marz); la Sense (7 di 
mai); Sant Pieri (29 jugn); Madone di Avost (15 di avost); 
la fieste dai Sanz (1 di novembar); Madone de Concezion (8 
di dezembar): Nadél (25 di dezembar). 





FIESTIS NAZIONALS in Italie: Liberazion (25 di avril); Fieste 
dal Lavor (1 di mai); Proclamazion de Republiche (2 di 
jugn); Unitat Nazionál (4 di novembar). 


SOLENITAZ ZIVILS: Cjadalan de Conziliazion (11 di fevràr); Nas- 
site di Marconi (25 di avril); Scuviarte da l'Americhe (12 di 


utubar). 








INTRODUZION DAL STROLIC 


'O soi deventàt CONFORMIST. 

I cuintriconformisc’ — films, gjornái e parfin, in privat, 
qualchi omp coragjòs — a’ disin simpri che se un sassin al 
cope un galantomp la colpe 'e je de sozietàt. Al ven a stà) che 
bisugnares lassà libar il sassin e meti dentri la sozietàt. 

Ma te sozietàt 'o soi ancje jo. 

Nol baste! I cuintriconformisc’ a’ disin che guviárs e so- 
restanz a' van gambiáz, no cu la fuarze ma cu la legalitát. E 
cussi jo no podarai mai deventá sorestant. 

Daúr da l'impinion dai cuintriconformisc’, jo, duncje, 'o 
vares di lá dentri e no deventá sorestant. 

No je juste! Ca ’e covente un fregul di moràl! A’ varessin 
di meti dentri no me, ma duc’ chei che no uelin fámi sorestant. 

Lis previsions di chest an pal an cu ven a' saran une vore 
seriis: dutis pojadis su lis fondis saldis dai faz. I FAZ, letòrs 
lustrissins, a’ son impuartanz. I FAZ no son cjàcaris! E daúr 
dai faz 'e ven la MORAL. Ancje la morál 'e je impuartante, 
seben che tanc' la tégnin juste come une cjácare. 

'O soi sigúr che il 1964 al vará dodis més e ch'al semeará 
come un fradi al 1963. Ma ’o varin un gambiament di colòr: 
no chel di qualchi omp di partít, ma chel dai cjavei des femi- 

nis che, par jéssi interessantis, a” scùgnin simpri gambiá il co- 
lôr dal cjá£ Un altri fat interessant al è chel dal pajament de 
tasse su la ploe in sostituzion dal «Soccorso invernale ». Ma 
cheste `e sarà l'uniche tasse gnove dal an grif. E, in gjenerál, 
ai furlans ur larà dut ben, une vore ben. Tant al è vér che, co- 


me simpri, no sarà fate nissune proteste. 

Zenâr: fücs su pai cuéi, e su la plazze 
pipins di néf e spissuloz di glazze. 


| 
| 








ZENAR 


Ï faz 


Biel saludant Tan gnûf, duc’ i granc’ sorestanz dal mont 
nus còntin tantis bielis robis, e ancje il dot. Vigj Ciceri, SO- 
RESTANT de Filologjche, al à tal cúr iniziativis di grande 
puartade. Par esempli, ché dal Statüt. Lui al è sigúr ch'al co 
vente un Statút gnúf par vivi. Se chest Statút nol vignarà, alo- 
re Lui al darà lis dimissions e al larà a fà il sorestant dal Tu- 
risim, là che il sorestant di cumò nol úl savént (dal Statüt). 
Cemiit si fasial a lá indenant cussì? Duc’ sa che co alc al è viel 
si scuen gambiálu cun alc di gnúf. Par esempli, Pan. Lan 
1963 al va gambiát cul 1964. Si à di fálu, chest gambiament! 
E il Furlan, ch'al è omp pusitif, lu fas. 

Nuje néf, ma ploe par duc’, ancje pai puars. 


La morál 


An gnüf, statüt gnúf, Se no, si vara un an dut plen di 
robis vieris tant'che il disarm di dut il mont für che de Rus- 
sie, da l'Americhe, de Franze, da l'Inghiltere, dal Gjapon, de 
Spagne, dal Lussenburc e di altris nazions. Però la buine vo- 
lontat 'e je, stant ai discors che si sintin simpri. Ai omps no 
ur è mai mancjade la peraule e, fin che la mantègnin, nuje 
póre! 

In chest mont la int 'e rapresente tantis comèdiis, SENZE 
de regie di Federico Esposito. 

Il Furlan al è un omp pusitif. 

Biele néf, fås blanc il mont, 
fis il cúr dal frut cjantál 
Ogni rose, po, te Viarte, 

il to fresc tal cir vara. 











SEE Dade SM WAR Sa gne-ZèEri puces 

PRIN DAL AN 

Sant Zueli conf. 

Sant Cirin e comp. mm. 
Sant Aquilin e comp. mm. 


SS. NON DI JESU 
PASCHE TAFANIE € 


Sant Lucian conf. 
Sant Erart vese. 
Sant Marchin vesc. 
Sant Pauli rimit 
Sante Onorade v. 


SACRE FAMEE 


Sant Leonzi m. 

Beát Duri di Pordenon e 
Sante Secondine v. e m. 

Sant Marsiel p. 

Sant Antoni di Viene (abát) 

Sante Priseje v e. m. 


SECONDE DOPO TAFANIE Sant Paulin patr. di Aq. 


Sanz Fabian e Bastian mm. 

Sante Gnese v. e m. 

Sanz Visenz e Nastasi mm. Soreli cul Agadór DH 
Sposalizi de Madone 

Sant Babile vesc. 

Conversion di Sant Pauli 


SETUAGJESIME - Sante «Paule 


Sant Zuan Bocjedàur dot. 

Sant Valeri ea 
Sant Francese di Sales dot. 

Sante Savine v. e m. 

Sant Zuan Bosco predi 

BAUSIIS 


l Buinore. Al passe Brós. 
Alzant i braz, distant, a dute vós: 
| — Carissimo! = mi dis, c al tire vie. 


Sul cric di, la prime bausıe. 





Vig) Brusin 


Si clamave Vigj Brusin e al jere di Modot, il bor- 
gut cujet e biel daúr di Moruz. La miserie lu veve 
brincàt di pìzzul e no lu veve bandonát par in vite. 
I cjamps no jerin soi; a’ jerin dal paron: il cont De- 
talmo di Brezzà, ch’al stave tal cjscjel platàt tal zardin 
jenfri lis cantinis e i stalons dai cjavai. La cjasute di 
Vigj `e jere apene für dal «parco», cuintri soreli a 
mont, sun tune cucuruzze dongje la glesie, e daúr, plui 
lontan, altris culinis plenis di boscs, e dopo, lassù, 
lis montagnis. 

Ogni dì al partive a buinore a vòre tai cjamps ’tòr 
atór dal parco, e al polsave sot i cjastenárs granc' come 
tórs. E la sere si sintivilu ta l’ostarie a cjantà lis vilotis 
di une volte, ch'al veve une vôs che faseve tremá il 
pavér dal lampion. 

D'inviár, dopo cene, ancje il cont al vignive jù dal 
cjscjel ta Postarie: si sentave dongje di lui, su la ban- 
cje, e lì, dongje il fùc, Vigj ti cjantave tune maniere 
che lave al cùr. E duc’ a’ tasevin e singrumavin don- 
ge il fogolár a sinti Vigj e a ualmá il cont ch'al cja- 
lave fis il fúc e ogni tant singropave. Alore il paron 
al clamave di bevi par Vigj e par duc’, j bateve une 
man su la cope e j domandave: — Cemüt Vie? — 

— Benon lustrissin. Graziant Idiu, fin uê no ài 
vude bisugne di imprestà un franc a dinissun! — E 
jù une ridade. 

Il cont al saveve, di lui, dut: di trop indaúr ch'al 
jere cul fit, de miserie, dai tanc' fruz. E sì ch'al la- 
vorave di un scúr a chel altri, epùr nol rivave mai a 
pará jù il debit e nancje a fermálu. E nol veve nancje 
coragjo di domanda une riduzion. — No si pòl! — al 
diseve. — Cemût rivaressial il cont, dopo? Cun dutis 
chés spesis ch'al à: cenis, cjazze, regái, vistiz e tantis 
altris robis che no si sa? Manco mal che i parons no 
pàin tassis — al riduzzave Brusin — se no a' scugna- 
ressin cressi il fit...! — 

No s'inrabiave e nol blestemave; ma ché di torná 
a cjase ogn’an cu lis sachetis vuéidis e no rivà a pa- 
rasi, j lave al cir. 

In chel inviár che il cont al muri, di un’ore a ché 
altre, il debit di Vigj al jere alton che nol jere mai 
stat cussì. Lui al jere tal bosc, in ché di, ch'al veve 
tacade une zòbare gnove. 

Quant ch’a lérin a visálu, al pojà la manarie, al 
tira jù il cjapiel, al disè une «requie», come ch'al 
faseve par duc’ i muarz, e al pensá: — Ancje lui al 
à finît di tribulá, puar cont. Nol jere un trist omp — 
al zontà. E al tornà te só vóre. 

La grande gnove ’e rivà di sere: il cont Detalmo 
al veve lassát test che duc’ i debiz di duc’ i colonos a 
fossin canceláz. 

Vigj al capì subit ch’e jere vere: nol pode strati- 
gnîsi e si metè a vai come un frut. E s'impensà dal cont 
che j veve dát coragjo tantis voltis e j veve dit di no 
fastiliá pai debiz dal fit. Al molá dut e al parti cjase 
par cjase a visà i cantòrs che si cjatassin duc’ tal in- 
doman par compagná il cont e cjantaj lis «requis». 
E a buinore, tal curtîl dal cjscjel, nol mancjave nissun, 
e Vigj al jere denant. E quant che il cont Detalmo, 
puartàt a spale dai siei colonos, al jessì dal bosc de 
Faule e s'invià jù pe rive dal Más e al fo l'ultime vol- 
te jenfri lis cjasis dai siei contadins, Vigj Brusin si 
volta e al intonà un « miserere» tant grant ch’al pa- 
reve un «Te Deum », che anzit lis venis dal cuel a 
jerin gruessis come manis di cozzár. E, daúr di lui, 
la vôs dai cantórs ’e fo un grazie ch’al jemplá la va- 
lade e al rivà fin a Sante Margarite. 


* + * 


Cumò al è passât tant timp. A Modot la cjase di 
Brusin ’e je dai Brusins. A Brezzà il parco nol è plui 
chel: i cjastenárs, i laris, i teis, i fajars a’ son srariz. 
I cjamps no son plui dal cont. Il cjscjel al cole. Lis 
cantinis, cul mir ancjemò celest di solfato, a’ son vuèi- 
dis e cidinis e la clare a slas e tapone e ’e scjafoe dut. 
Epür i vecjos contadins ch'a passin, a’ cjálin e s'in- 
gröpin. 


RIEDO PUPPO 

MIERLIS 


] ai dite a Tite: — Tu deventis gris! — 
Mi à rispuindát: —’O sai, ma no mi nós. 
Ce ch'al impuarte al è di séi gustós 

e vigorós, — al dis — e biei, e vis. 

Po’ al reste simpri moro satu cui? 

Il mierlil = No je vere. E alore, lui? 








PLERIS 


Vigj e Meni a’ jerin doi amigos che par bevi — un a 
dispiet di chel altri — a’ stavin a spietá, sul cricá di, che 
viarzessin lis ostarlis. 

Une volte inviàz, di buinore fin gnot, lis passavin dutis. 
Sot misdì a’ jerin dal sigúr ta l'ostarie de plazze, juste a me- 
tat dal zîr, a cjalâsi di brut, contansi i tais ch'a bevevin. Ma 
al « deprofundis », plens come gúz, scodolant a brazzet pal 
país, si inviavin a cjase berlant o cjantant «la violeta ». 

Vigj, pensionát des feroviis, nol penave tant par bevi, ma 
Meni al veve il so dafá par vie ch'al ingrumave i carantans 
vendint i càis, i croz, i gambaréi, i foncs ch'al rancurave se- 
cont la stagjon. E grasse, duncje, no la veve mai. 

Si dave il cds, alore, che Vigj al fos squasi simpri il 
prin a spietà che lis ostariis a’ viarzessin e al si svantave co- 
me di une grande braure. 

Meni, ch’al veve un glutidór di caratel che no 'nd' ere 
un compagn, al cjcave tuèssin. 

I bacanons dal paîs lu cojonavin: — Ah, ah! Vigj al jeve 
prime di te. T'e fás ogni di, eh! — 

E Meni, rabiós: = Folc ‘us trail... S'o vès la pension 
ch'al à Vigj jo, nancje il diäul no m'e fasares. 


ALVIERO NEGRO 

Frurrond 


Remo al jentre ta l'ostarie di Gjn e al ordene un tai. La 
Domitile ’e stracapis e j puarte un quart, 

— "Orpo, frute, "o vevi ordenát un tai, jo, — j dis Remo. 

— Ma nó, Remo; un quart! — 

— Nó, un tàil — 

La Domitile 'e dape sù il quart bruntulant e 'e va par 
gambiálu cul tài. 

Remo le ferme: — Poben, lasse stà, va. Al úl di che ué 
o farin fräel 


# ER 


Un Rico ch'o cognos jo, che nol use a paú la sét e ch'al 
à pocje vóe di fà ben, tun'ostarie ch'o sai jo al è za clop e 
al ùl bevi indenant. 

— Dámi ca, prin, chei che tu as za bevúz, — 1 dis la 
ustere, sgarbade. 

E lui: — ’Acranon, paronute, cemát fitu ch’o ti 'n' dëi se 
nissun mi 'n' dà a mì? 

| Fevrâr. San Valantin al viarz la puarte: 
| lòdul tal cil al clame za la Viarte! 

FEVRAR 


I faz 

Grande cunvigne dai studiàz di paralisiologje romanze a 
Cormòns. Il dot .Simonet al fás un biel discors di salút e po 
a’ vègnin duc’ i discors di chei altris. Un Professor al fevele 
sul cont de peraule doprade dal V al VI secul d. C. tal Comun 
di Lestizze par clamà a bevi i dinosauros di sere. Secont il 
Deville-Liebling, ché peraule 'e sares «sarabàrime », ma se- 
cont il Robsin chè peraule no sares juste parvîe che fin al 678 
d. C. chei di Lestizze no àn mai fat importazions di dinosauros, 
come ch’al risulte di un document: «A. D.ni DCLXXVIU 
chiatai cum xxxiii flurins dos dinosaurijs qui sunt ju prins in 
Lestizza >. 

Ma il discors plui impuartant al è stàt chel dal Prof. O- 
swald D. K. Paddington da l’Universität di Viletown, ch'al à 
fevelàt su lis pòdinis quadradis di Ravasclét tal prinzipi dal 
1200: cun tune clarezze di esposizion e cun tune ricjezze di 
documentazion pardabon fúr dal ordenari, il lustrissin oratòr 
al à intratignüt il public su la quistion, une vore interessante, 
par un'ore e mieze. 


La morál 


In Friûl si à di savé dut, massime lis robis plui impuar- 
tantis: chés ch’a interèssin ai Professórs universitaris, a chei 
parauniversitaris e a dutis lis personis di alte culture. E ca 
ancjemó nissun si è insumiât di organizzá une grande cun- 
vigne par sintî discors su lis pontis di lapis dopràz te provin- 
zie di Pordenon tal timp di Dioclezian. No puèdial pensáj il 
Prof. D'Aronco, ch'al è un omp pusitîf? 

Fevrarut, il frét 'lèvieli, 


'lò une barbe di mil agn: 
nol il viodi mai soreli, 
no sta séi di lui compagn! 


1 S 
2 D 
3 L 
4 M 
5 M 
6 J 
TW 
8 S 
9 D 
10 L 
11 M 
12 M 
13 1 
14 V 
15 $ 
16 D 
17 L 
18 M 
19 M 
20 J 
21 V 
5 
D 
L 
M 
M 
J 
V 








Sant Ignazi m. 


SESSAGJESIME Madone des Cjandelis 


Sant Blás v. e m. 

Sant Andrèe v. e m. | 
Sante Aghite v. e m. € 
Sante Dorotee v. e m. 

Sant Romualt ab. 

Sant Juvenzi vese 


. di Aquilèe 
QUINQUAGJESIME - Sante Polonie v. e m. 


Sante Scolastiche v. ( Sevrut ) 

Madone di Lourdes (Solenitát zivil de Conciliazion) 

PRIN DI QUARESIME (CINISE) (Timp siarát pai 
Sposalizis ) 


Sante Foscje m. 
Sant Valantin m. 
Sanz Faustin e Iovite mm. 


PRIME DI QUARESIME - Sante Giuliane m. 


I Sanz martars di Concuardie 


Sant Simeon v. e m. 


Sant Mansuet vesc. (Timporis) 
Sant Eleuteri vesc. 

Sant Massimian m. (Timporis) (Soreli cui Pés) 
Sante Margarite di Cortone v. (Timporis) 
SECONDE DI QUARESME - Sant Pieri Damian dot. 
Sant Matie op. 

Sant Cesari m. 

Sanz Feliz e Fortunît mm. 

Sant Gabriel de Indolorade conf. © 
Sant Roman m. 

Sant Rufin m. 

LA SETEMANE ROSSE 


Cent voltis, fasint « istruzione interna», nus vevin 
insegnit cemüt ch'al jere il segnäl di alarmi, ma a 
sintilu pardabon, in timp di libare usside, in plen istàt 
e senze nissun avis prin, ce sgrisulon par dute la vite! 

Al jere il 10 di jugn dal 14, a Cividát. Mi visi be- 
nissin parvie che no jeri jessüt in ché sere: no vevi un 
carantan te sachete e inalore la paravi vie scrivint, sen- 
tät su la brande in camarade. La caserme e pareve 
ucide di tant cujete ch'e jere. Ancje i consegnáz d ve- 
vin finit di scová e cumo, ce in « cantine » ce in cama- 
rade, d spietavin ch'e capitas lore dal « silenzio ». 

« Tati - tati ... Tati - tati ...»: il trombetir dal 
«corpo di guardia >, cu la trombete parájar, al man- 
dave für chés notis viars la zitát, viars la caserme, ai 
quatri ajars, insome, come l'agnul dal Pocalisse. 

In màncul che si sta a dilu la caserme 'e fo dute 
sot sôre: soldiz ch'a corevin par ca e par là, ufizidi a 
dá òrdins secs: — Zaini affradellati ... Presto, presto ... 
In rango ...! — 

— Ce suzzèdial, sargjente? — 

— Lu savarin dopo. — 





Te ultime lis dal dì ch'e sparive tal cil seren, il 
batalion al jere disponät cidin su la plazze denant de 
caserme. Al rivà il Majór: — Attenti ... Presentat arm 
… Pied arm ... Riposo ... Zaini in spalla ... Fianco destr 
… Avanti march ... — 

Dulà si lavial? Jerie une manovre forsi? 

In stazion un treno al jere pront cu la machigne 
che tufave tanche un vulcan. Prin di rivá a Udin e 
passe une vôs: — Si va a Bologne, là ch'e je la rivo- 
luzion … — ‘E jere la famose «setemane rosse». A 
Udin d jerin bielzà riváz altris batalions: il « Glemo- 
ne >, il « Tumiez »; e cumo, vie insieme, te gnot scure. 


Si veve stát tantis voltis, in chei dins, a pará sio- 
peros: a Copparo, a Carpi, a Comacchio, nancje doi 
més prime a Vignesie — là che nus vevin imbusáz 
sul cjast parsóre dai salons dal palaz Ducál; ma la ri- 
voluzion e jere une robe gruesse ... 


Tal doman a misdì ‘o dismontin a Bologne e — 
fâr pe zitàt — nus mènin tune caserme. La int si fer- 
mave a cjalá chei soldadons ch’o jerin, che in ché 
volte i alpins a’ jerin duc’ granc’. Ma plui de gran- 
dezze e dal fusil 91, a di ché int ur faseve colp l'alpi- 
stoc: cui sa a ce dal didul ch'al siarvive chel ranganel 
li! A distànzie e scjampa qualchi sivilade e al svolè 
qualchi pomodoro; e intant ch’o passavin par une plaz- 
ze plene di int, nus berlärin ancje: — Carne venduta! 
Carne da cannone … — 

La sere 'o tornárin sul treno, e a buinore, sul 
cricá dì, 'o jerin riviz a Forlì. Al jere ståt un viaz 
lent parvie che ogni tant si cjatave la ferade intopade 
di pái e di clas. 

Dopo di séisi fermáz in tun'altre caserme, tal do- 
pomisdi la mé companie — la ventèsime — la instra- 
dárin a pit pe vie Emilie, viars Faenze. Il soreli a 
plomp sul cjáf al scotave e il pòlvar de strade, une 
quarte alt, nus jemplave la bocje, si tacave su la muse 
e su lis mans sudadis; il zaino incolm — trente e plui 
chilos — nus pesave su la schene tanche plomp, in- 
tant che pe campagne cidine si sintive a seghetá miárs 
e midrs di cialis ... 

Apene riviz a Faenze, sul tart, nus mètin di ser- 
vizi: il gno ploton, sul scambio de ferade par Rimini, 
al dè il gambio a un altri di Fantarie. Ali, ni ch'a vi- 
gnivin sù e ni ch'a lavin ja trenos in chei prins dis de 
«setemane rosse». A Rimini a’ vevin proclamade la 
Republiche. 

Il ploton al jere di quartir su doi vagons di treno, 
férs sun tun binari muart. Si durmive su lis sentis e la 
manteline nus siarvive di cussin. 

E jere la tiarze gnot che no si distiravin e di doi 
dis in ca ch'o mangjavin nome galete sute e scjatole- 
tis di cjär frede: rabiós duncje; ma cul vigni soreli, tal 
indoman, dut il marum al jere passát. Qualchidun za 
al saveve che tai cjasäi intér si cjatave bon vin a 14 e 
ancje a 12 centesins al litro. Ce di miei? 

A misdì il caporál Botis al rivà cun tune damı- 
gjane di vincjecinc litros. Bevudis di chel Diu, alore! 
Patússis! Baldórie ogni sere. Cui simpensave plui de 
rivoluzion? 


Une sere, senze visá, al capità il cjapitani a fà 
ispezion, e Bòtis nol jere. Al jere lát a fá riforniment. 
Il cjapitani al va in bestie, al sbat il sargjente sul 
atenti, j "ndi dis une par pêl e j comande, tal ultin, 
di puartä tal doman il « disertór » in furarie. — Quel- 
lo finirà a Gaeta! ... — al dis, e al va vie come une 
furie, spacant la siabule su lis gjambis cavalotis. 

Nô ’o restárin ali tanche cocäi, sul moment, ma 
in fonz in fonz, senze dilu, 'o pensàrin che Botis si 
sares gjavade ancje ché spine pulit. 

Infati, tal indoman, quant ch'al tornà de furarie, 
i lèrin duc’ intór: = Cemút ise lade? Conte, conte. — 


Bötis, par dute rispueste, ch'al sfladassave ancjmo 
pe corse ch'al veve fate, si met? sul atenti, al tirà ja il 
cjapiel: al veve il cjâf slis e lusint tanche une cozze, 
tosát a « alzobattuto » ! 

Chel birbant, ce vevial fat? Al saveve che il cja- 
pitani nol podeve viodi i soldáz cui cjavei luncs, e lui, 
prime di presentási in furarie, al jere corát dal barbir 
e si jere fat tosá a zero. 

Nissun si sares mai insumiát che il zuf di Bòtis al 
ves podüt få ché fin — ch'al stave quarz d'oris a slis- 
sotásal, smenansi ca e la denant dal spieli; e al zurave 

che se lui al veve vude furtune cu lis morosis, al jere 
stät simpri par merit dal zuf. 

Al cjapitani j veve contát che la sere prin, quant 
ch'al veve mancjät al apel, al jere stat a tosási, parvie 
che nol podeve plui risisti dal cjalt e al sudave dute 
la gnot ... 

Il comandant lu cjalà di stoz par un alc, po j dise: 
— Bravo, quando torneremo a Cividale, il primo per- 
messo sarà il tuo! — 


PIERI MENIS 

Jcaid 


Pàs a pás, tabajant, i quatri amîs a' làvin viars la stazion. 

A’ rivàrin une buine miez'ore prin dal orari, e a’ dezzi- 
denn di lá a bevi un got tal bufet. 

Quant ch’a sintirin a sghlinghignà la campanele che il 
treno al stave par rivá, a’ scomenzárin a inviási, ma un dai 
quatri al veve za ordenadis lis sgnapis par bevi impins — e 
par colpe des sgnapis a’ piardèrin il treno. 

Savút che il prossin al sares passat tré oris dopo, a’ tor- 
narin tal bufet: a’ ordenàrin un dopli, un alc par meti sot i 
dinc' e un mac di cjartis di zûc. A’ zujárin une sdrume di 
partidis e a’ bevérin un seglot di vin — di mit che quant 
ch'a sintirin a sghlinghigná la campanele di gnúf a’ piardèrin 
vonde timp par fà conz e pajá. 

A” rivàrin sul marcjepît di corse, che il treno si moveve 
in chel: trè di lôr a’ rivàrin a rimpinási sui vagons; il quart 
al restà abas. 

Il capo stazion al lè dongje di chest e al pensà ben di 
visálu che no jerin altris trenos fin tal doman a buinore, e 
chest, par dute rispueste, al tacà a ridi come un mat, tant che 
il capo al restà malapaját. — E imò al rît! — al disé: — Ce 
al di ridi, po’, lui? — 

E chel altri: = Siór capo, il fat al è che chei tré ch'a 
son riváz a montà a’ jerin vignüz a compagnámi me! 

Fruzzond 


Massimo Barbot al jentre in becjarie a Tarcint. 

— Comandaiso? — 1 dis il becjar. 

— Dàimi un chilo di cjár, ma no dure come ché 
dal an passât. 

Marz: un cuc di soreli ju pe vile, 
e sot la linde un crizzà di zisile. 





MARZ 


I faz 

Al è biel timp, il cil al è une maravèe, i práz a’ sverdèin, 
lis cisilis a' rivin plenis di ligrie; ma no fàsin ancjemd comen- 
datór il cav. uf. Zuan de Pozze. Lui al dis che no j ten, juste 
come duc’ chei altris e Pieri Manfredi chel de Quintane ch'al 
è un omp pusitîf e cujet, une paste di omp! Chel al rive a 
scjaldási dome parvie di Toni Marquart, ch'al è cuintri de 
Quintane. 

La Quintane, invezzit, s'infote tant di un che di chel al- 
tri; e Je inemorade di B. B. Vianel, ch'al è un bräf zovin e 
che j regale vistiz di duc’ i colòrs, stemis e bandieris. 

In Argjentine, stufs di mangjà dome cu lis sedons, a' 
uèlin vé un'altre volte i Pirons, ch'a fórin abulîz. Par vinzi al 
lot, baste zujá 15-32-66 quan'ch'a vignaran fúr, anzit qualchi 
zornade prime, scusait. 


La morál 


Cun pós comendatórs, si varan pós lustrissins e no pó lá 
ben. Indulà si cjatarae dute la int che covente pe Quintane? 
In Argjentine nó, parvie ch'a spiètin i pirons; là di chei ch'a 
zùin al lot nancje, parvie che, se no rivin a fà la zujade, no 
podaran vinzi. Indulà mo?... In Chine! In Chine, ch'a ján 
masse int e no rìvin a spulzinant vie un pocje, co i Rus no 
intindin di fà nancje une uere. Une biele Quintane cun tun 
grum di Chinés, no saressje une robe gnove dal dut? I co- 
stums a’ saran sì di Firenze, come ch’al dis Marquart, ma a’ 
son i omps ch'a contin plui dai vistiz. E i omps, zài, a’ sares- 
sin pardabon origjnäi. Cincent Mandarins, clamäju subit! 

Dut il scár dal mont si disfe, 
dut al nas,’e mûr la muart, 
tal dolór ch'al è in te vite 

il to voli al è un confuart. 

TIARZE DI QUARESIME . Sante Antonine m. 


Sant Eracli m. 

Sant Selmo ab. 

Sant Casimir conf. 

Sant Avocat m. 

Santis Felicite e Perpetue mm. € 
Sant Tomás di Aquin dot. 

QUARTE DI QUARESIME - S. Zuan di Diu conf. 


Sante Franzescje Romane vedue 
Sanz Quarante Martars di Sebaste 
Sant Cjandit m. 

Sant Grivór pape e dot. 


Madone dai Siet Dolórs e 


Sante Matilde regine 
PRIME DI PASSION - Sant Longin centurion 


Sanz Elar e Tazian protetors di Gurizze 

Sant Patrizi v. e conf. 

Sant Ciril di lerusalem vesc. e dot. 

SANT JOSEF marit de Madone 

Sante Sandrine ("E jentre la Viarte) Soreli cul Roc Y 
Sant Benedet ab. 

DOMENIE ULIVE (SECONDE DI PASSION) 


Lunis Sant 

Martars Sant 

Miarcus Sant 

Joibe Sante 

Vinars Sant 

Sabide Sante e 
PASCHE MAJÓR 


Sant Quirin (Pascute) (Timp viart pai Sposalizis) 


Sant Beniamin m. 

VEJU CA! 


- «'O sai ben jo ce ch'o fäsl... » 

- «L'antologje furlane pes scuelis? Ma dopo in ca 
che je prontel... » 

- «E' àn ancjmò di dami indaûr lis bòzzis ... » 

- «Sì... sb... si il O sept ben jo! ...» 

- « No soi d'acordo ni cun té, ni cun té e ni cun tél... » 

- € Tas, tú, che no tu capissis nuje!» 

- «A Claut...» (E däj sun chel claut!) 


TAVIO - «In cheste zornade lusorose ... » 


VICO 


- «E cheste, la sâtu? ...» 


RIEDO - «E alore us lejarai: ” I zimuluz dal zuet” ...» 

Il Sacrilegjo 


'O fevelavi une dì cun gno fradi di quant ch'o jerin fruz: 
des baronadis ch'al veve cumbinadis gno fradi: ce tantis! di 
podé jemplä un libri! Duc’ lu cognossevin, e s'e saltave-für 
qualchi briconade, lis maris dai altris fruz dal borc a' disevin 
sveltis: — Gno fi nol è stát. Cheste la à pensade Mario. — 

E cussi plui di une volte — ancje co nol veve fat nie di 
mál — Mario al finive cul cjapà la colpe dai altris. Lui, pa- 
raltri, al alzave lis spalis, pensant che za, une plui o une 
màncul, no contave, salvo a dà, dopo, qualchi bon sgarduf a 
chel che lu veve incolpàt par salvási. 

Ancje in chel an noaltris 'o jerin láz a passá lis vacanzis 
in Friál, di Triest là ch'o jerin, in cjase dai nonos; e s'e gjoldèvin 
un mont — quant che une di 'e passà par cjase une bugade 
di tragjèdie. 

Ce jerial suzzedútr 

La gnagne `c jere une femine che no veve pal cjäf altri 
che afärs e glesie. "E dirizeve dut jê. Dut il dì 'e contratave 
par comprà e par vendi, e quant ch'e veve un lamp di padin 
e lave a prejá e a sbisiá “tor di un altarut te sò cjamare: un 
biel altarut cun tune Madonute di cere, viestude di sede sgar- 
zante, cun tun Ôr di curdele d'aur 'tór de cótule, dal cuel e 
des mantis. Cheste Madonute 'e tignive tal braz un ninin di 
Bambinut tant biel, cui rizzoz duc' bionz. Dut intór dal tro- 

no a’ jerin impontadis rosutis di cjarte. L'altarut al jere sia- 
ràt tun armarut di veri, e al jere un aveniment co la gnagne 
'e viarzeve la puartelute par neta il pôlvar, par drezzá qualchi 
rosute o tccjá cun doi dêz, par po’ fasi il segno de crös, une 
ostie blancje di cere, pojade ai pis de Madone. 

Ché ostie, `e diseve la gnagne, j e veve puartade un mis- 
sionari de Tiare Sante, e e veve une binidizion tant grande 
intórsi che a tocjále si faseve un sacrilegjo, come a tocjá la 
Particule che il predi al consacrave sul altár. Jé, la gnagne, 
si capis, 'e veve un permes speziál e 'e podeve fálu senze fa 
pecját: ma noaltris fruz, guai a làj vizzin cu lis mans! 

Jo 'o vevi un rispiet mostro pe agne e no mi sares mai 
permetude di tocjà ché sante reliquie par dut l'aur dal mont. 
Il lusorut di ueli al frizzeve denant dal altarut, e a mì mi pa- 
reve simpri che mi contas robis di un altri mont: o disevi 
qualchi prejere denant da l'ostie benedide, inluminade de fla- 
me dal luminut, ch'e lusive di un blanc di paradîs. 

Ben, une di la agne `e ven jù inburide des scjalis e e 
plombe tal tinel come une spirtade, rosse tanche une bore, 
sberlant che cumò il Signòr al vares mandît la maludizion su 
la cjase par vie che l'Ostie binidide 'e jere stade spacade in 
doi e qualchidun al veve fat la profanazion! 

Qualchidun, cui? i 

— Cui? — ’e dis la massàrie che veve scugnüt inglotint 
plui di une pai tîrs di gno fradi. — Nol pò jéssi che Mario, 
vel — 

Mario, si capis. Nome lui al podeve vé vút il coragjo di 
cometi une robe tant sacrileghe; nome lui ch'a 'n' pensave ogni 
dì une di gnove par fà intosseá duc'. E, tiráz come di une 
calamite, duc’ i suspiez si concentràrin sul frut, 

— No soi stát jo! — al proteste Mario dut ros al pinsir 
di ce ch'e j spiete — No soi stát jo! — 

Mé mari, femine juste che no parave i siei fioi co a’ mer- 
távin un cjastic, lu cjape, lu sacode e j dis: — Sestu stàt tu, 
briconat? Confesse mo’! Parcé j astu fat chest displasé a to 
agne? Ti rangjarai jo cumò! — 

— No soi ståt jo, no soi ståt jo! = al fricote il frut tec- 
start, ma al cjape di bausár, di manigolt, di balort e un grum 
di altris titui che si pues nome imagjnà e che forsit no si 
cjátin nancje tal vocabolari. 

— Spiete — j dis la agne a mé mari — provin a cjapálu 
cu lis buinis. — 'E tire il frut dongje e j dis cun dut il dolz 
ch'e jere rivade a salvá in chel ingorc di fél che la scjafojave: 
— Sint mo, ninin, ven ca: dij biel 'e agne: sestu stát tà a 
viarzi la puartele e a rompimi l'ostie? — 

— Jo no! — 

— Cjale, se tu mi contis la veretàt, no ti cridi, tal im- 
promet: nome 'o vares gust di savé. — 

— Jo no soi stat — al rispuint Mario ostinät. 

— Cjale mo — e insist mé agne tentant l'ultime cjarte — 
se tu sês tant bräf di confessa, ti regali une monede di cinc 
liris. — 

Cinc liris a’ jerin in chei àins un capital, e Mario, ch'al 
veve viodudis tantis maraveis sui cjaruz a marcját, al pense 
a colp che cun chei béz al vares podút comprási il cjavalut 
di len, la pivete, la cariolute e tanc’ altris bebeis ch'e j stavin 
a cir: robis che magari a’ fasaran ridi i fruz di cumò usáz 
a zujá cun otomòbii ch'a corin bessói, cun reoplànos ch'a svò- 
lin, cun zujàtui di cheste nestre ere motorizzade e atomiche. 
Duncje, cinc liris e ancjmò passäle slisse. Une cucagne! 


43 








46 


Pastrade 'o ài viodát Tite: 
— Ti cjati ben, — mi à dite. 


Lu ai scrutinát atent, dal sot in sù: 
al veve gust! Infati, o mi sint jù. 











Avril. Pal troi di Pasche dut in flór 
tu pàssis tu, come un biel sium d'amór. 

AVRIL 


Ï faz 


Ce biel l'Avril, se nol plúf! Il cil al è clár, i praz a’ devén- 
tin dut un vilüt di puisie, l'amór al nas e la int dal mont ‘e 
cres di numar. Cussì a’ covèntin altris sorestanz. 

"E lara a finîle che vignarà la volte buine ancje pai Stro- 
lics, ch'e sares dome ore! E sperin che no càpiti come cu la lo- 
tarie di Meran dal an passát, che le 4 vinzude un di Turin. 
E a mì mi coventavin juste chei quatri milions par un lavorut! 
Cui mi dà che milions cumó ch'o ài piardude la lotarie? Bi- 
sugne propit che mi fásin sorestant, che alore 'o pensi ben jo, 
contant ai sotans di bàtimi cun dut il cûr e cun dut il disin- 
teres pal trionf de Justizie e de Libertàt, i granc’ valórs che 
in uê si cjátin a periculá par colpe di chei ch'a uèlin robámi 
la cjadrèe. 


La morál 


Sal plüf, i Strolics no puedin deventà sorestanz, come 
che il cil nol pò jéssi clár ne i práz vistúz di puisie. E ce 
puisie puèdial vé il mont se i Strolics no vegnin faz sorestanz? 
Ajal di restà simpri cui sorestanz di prime?: simpri ché me- 
nade, simpri chè mignestre, simpri chei discors, simpri ché 
Justizie, simpri ché Libertát, simpri chei lustrissins, simpri ché 
culture, simpri chés ueris e simpri ché malincunìe? Ce meriz 
ano i sorestanz di uê s'a son come i sorestanz di îr?... Alman- 
cul ch'al ploves! La PLOE!, la PLOE, une grande PLOE e 
à di vigni! E lór, la ombrene dismenteade a cjase. 

O ce cil, ce cil di Avril, 
e ce vert, ce biel il prátl, 
e lis gnoz inamoradis 

d fevèlin cul stelät. 











E 


Sant Pieri Martar 
Sante Catarine di Siene v. 


1 M Sante Dore m. 
2 J Sant Francese di Paule conf. 
3 V Sant Ulpian m. 
A S Sant Isidôr di Sivilie vesc. 
Hi 5 D OTAVE DI PASCHE (IN ALBIS) € 
6 L Sant Pieri Celestin pape 
7 M Sant Rufin m. 
8 M Sant Dionîs vese. 
9 J Sante Marie di Cleofe 
10 V Sant Ezechiel profete 
11 S Sant Leon I pape e dot. 
H 12 D SECONDE DOPO PASCHE . Sant Zenon vesc. @ 
13 L Sant Ermenegilt conf. 
14 M Sant Justin m. 
15 M Sant Vitorin m. 
16 J Sant Frutuós vesc. 
17 V Sant Rupert ab. 
18 S (Dedicazion de Metropol. di Udin) 
Ea 19 D TIARZE DOPO PASCHE . Sant Timon m. 
20 L Sanz Sulpizi e Servilian mm. Soreli cul Taur Y 
21 M Sant Simeon vesc. e m. 
22 M Sante Limene m. 
23 J Beade Elise dai Valantins - Sant Zorz m. 
24 V Sant Fedèl di Sirmaringen m. 
25 S Sant Mare vanzelist 
B 26 D QUARTE DOPO «PASCHE . Sant Marcelin e 
27 L Sante Zite v. 
28 s Sant Pauli de Crós conf. 
J 

Eco mo, amis, l'avril che al è tornát! 
Tun cil saren e ràmpit ch'al ricrèe, 

la zisilute ’e pirle e s'ingredèe 

e il vert al mene e al viest culine e prât. 


Za dis, so vés sint&t, al à tonät: 

al à tonát in sù par Plans di Mee. 

O alore, stant ch'a disin in famèe, 

ce si al di cjoli il sac e lá a marcjät? 


Ce biel se si podés! Ma no vál nie: 
la nestre strade `e je la strade viere: 
ché ch'e án za fat par dins i nestris viei. 


Cussì, par tant ch'al toni in Sclavanie: 
pal mont, amis, cu la valis di piere! 
E chenti dut al rit, e cil, e cuéi! 











I ARTICJOCS 


In chel an che puar gno pari e puar Bepo Pierès 
a rivàrin a cjolsi une biciclete paromp — e Durkop », 
ruede fisse, freno cuintripedäl — a’ dezzidèrin di lá a 
fà un viaz pàrje a Vignesie, che no jerin mai stàz. 

A’ partirin ‘ne sabide a buinore, ch'al jere dut il 
país für a viódiju, e a’ tornàrin tal lunis. 

La sere dal lunis, tal fogolàr dal Ucel, a’ fasèrin 
il resocont dal viaz. 

— Dut ben? — ur vevin domandát i sotans. 

— No ben: benon! — a’ vevin rispuindút lór. — 
Lis bicicletis orlois, e Vignesie un spetàcul. — E jù a 
contà dut: e San Marc, e il Rialto, e l’aghe pes stradis, 
e gòndulis, puinz. 

— E il quartîr? — 

— Ben e a presi. — 

— Il mangjá? — 

— Di chel Diu! — 

— `O vin mangját ancje i articjocs, — dissal Bepo. 

Articjocs? I sotans a' scoltavin e a’ spalancavin i 
voi. Cui saveve nie di articjocs a Biliris? Duc’ fevelave 

ch'a jerin, ma cui vevial vit mit di cucáju, mai dí di 
mangjáju? 

— I articjocs si, — dissal Bepo. — Ma no válin un 
solt. Juste il cür al val alc; ma lis fuéis!: duris, legno- 
sis! Fasét cont di rumiá scjelis, sfuejaz. Ve' chi ch'o 
lis ài jo, ancjmó! — al diseve pontant il stomi cul dét. 

A] è par vie di chel resocont lì che ore presint, a 
Biliris, i articjocs ju mangjn juste chei quatri studiàz. 

Moris di baraz 


Gjenio dai Básoi al jere di Anduins e PArzin lui 
lu cognosseve clap par clap. Al veve svuacarát dentri 
di pizzul in su e ’o scomet ch'al veve contadis ancje 
lis tanis dai gjàmbars. 

Nol pajà mai nessune licenze, ma di dì o di gnot, 
lui al mangjà squasi simpri pès. Invezzit, savéso ce? 
J fasevin une vore di rabie i pescjadôrs zitadins ch'a 
capitavin simpri su par là, e s'al podeve no si spara- 
gnave mai di menáju pal boro. Mico parcè: pe impuar- 
tanze che si devin. Bisugnave viodiju trop atrezzàz 
ch'a jerin: carnîrs, cjanis, fii, stivalons, licenzis, com- 
pagnamenz di gjachete e cjamese. Al pareve ch'a ves- 
sin vút di disvuedá dut l’Arzin. 

Une beste a ’n’ capita un, elegant e siór plui di 
duc’. Gjenio al jere sul puint, cu la int. E quant che 
il zitadin j domanda s'a jerin trutis ta l’Arzin e dulà 
ch'al jere il miór puestut di mètisi, Gjenio j rispuindè 
che di trutis a ’nd’ ere une sglavinade, ma dutis spa- 
ventadis, e ch'a passavin cun tune viamenze di nancje 
viddilis. — Par cjapâlis — dissal Gjenio — bisugne 
ch'al vadi lajù sul volt. Li, in curve, lis trutis a’ ra- 
léntin! 

Avocar 


Une puare vèdue ’e jere restade imberdeade in tune qui- 
stion di cunfins, e no veve béz par là indenant. 

Un cognossint la conseá di lá instes di un avocat: — Al 
sarà ben qualchi sant ch'al praviót, no? — j disè chel. 

La védue ’e lè di un avocat: — Isal vér, siór dotór — 
j domandà — che par fevelá cun lui si scugne pajálu? — 

— Nol è ver! =Â j rispuindè l'avocat. — Cha feveli jé...! 

Ché, inalore, 'e conta par fil e par segno dut il so cis. 

Quant che vè ben fevelát, l'avocat nol viarzè bocje. 

— Po, alore, àjal nuje ce dimi? — j domandà la vèdue. 

E chel: — Al è par fevelá jo che si scugne pajámi, be- 
nedete! 


ALVIERO NEGRO 

La pidade 


Il plevan pre Tite, ogni domenie, in predicje, al 
veve alc ce di: mo cuintri dai bai, mo cuintri de mode 
des feminis, mo cuintri il züc dal balon a ore di gje- 
spui, mo cuintri di chesc e mo cuintri di chei. Paral- 
tri al veve squasit simpri reson. 

Une domenie, stant che in chel més al veve vit 
maridát une vóre di fantatis restadis «cussì» prin da 
l'ore, al zigà dal pulpit ben e no mål cuintri dai fan- 
taz senze pudór e senze timór di Diu. — Chei sporca- 
cjons! — dissal. 

Vigjon, chel dal cjasál de Savalone, in ché dome- 
me, al jere propit sot dal púlpit, e a ogni peraule che 
il plevan al diseve, al faseve di sì cul cjaf e al pocave 
siei fis (quatri fantazzons ch'a varessin podüt puartà 
su la schene un bo paromp) ch'a lavin a messe sim- 
pri cun lui. 

Par vie, po, che a cjase, a gusti, quant ch'al veve 
duc’ "tór di sè, Vigjon al tornave ogni volte a fé la 
prèdicje dal plevan, la fase ancje in ché volte, e, cun 
di plui, al zontà une biele code ch'e lès juste su Vagne- 


le dai fis. 

Fate la prèdicie, ur domandò ai fis: — Véso ca- 
pit, cumo, ce ch'al intindeve il plevan? — 

E chet: — Si, pari, 'o vin capit. — 

— No ores ch'a suzzedessin robis dal gjènar an- 
eje ai mici fis, — al pro fessà cul dét paràjar. E po, 
cjalant un par un chei quatri marcantonis ch'a vevin 
duc’ la morose: — Se j suzzét a un di vualtris, par 
lui! Chel nol sta plui sot dal gno tet. I doi une pida- 
de tal dañr e lu mandi fár di cal — 

Tilio, il plui grant dai fis, al si smenà un pic su 
la cjadrèe e po al jevà-sà di colp. Al lè denant di so 
pari, si voltà, al pleà un ninin la schene, al alzà-sù 
la gjachete e al disè tun flat: — Ca, pari: däimale...! 


ALVIERO NEGRO 

Serenadis pastrade sot i tèis 
e scjarnetis di rosis e di fuèis. 

MAJ 
I faz 


A Dimpez al ven screât un grant Istitàt. Al è presint un 
grum di int: il Sindic, il Marassial, doi carabinîrs, un cjapi- 
tani dai alpins, tré studiáz, un Professór, un conseîr de Pro- 
vinzie di Udin, il muini, doi comendatòrs e i telegrams di 
adesion. "E sares vignude ancjemò plui int se il timp al fos 
stàt plui biel e se a Udin no fos stade la partide, o s'a vessin 
clamát Peppino di Capri come a Maan, 

In Albanie a’ scomènzin a fà muse dure 'e Russie e nancje 
no s'impénsin, invelegnàz come ch'a son, di mandi un tele- 
gram di adesion a Dimpez: e lara a finile che Dimpez, alore, 
al tacarà a fà la muse dure a l'Albanie. Ma no saressial mër, 
prin di riuiná dut, che ancje l’Albanie 'e fases in qualchidun 
dai sici país un gnúf Istitüt, e che Dimpez, par jéssi a pari, 
no j mandas nissun telegram? J úl pulitiche par risolvi lis 
quistions! 


La morál 


Par risolvi lis quistions, culi in Friúl nol è nissun, cun 
dut che i pulitics no màncjn. Ma chei a’ scúgnin pensá a ro- 
bis impuartantis: no son come chei di Dimpez o di Majan 
ch'a puedin interessàsi parfin di Peppino di Capri. Cun dut 
achest al è qualchidun ch'al pense mal di lôr: `e lara a finile 
che si stufaran e ch’a lassaran il puest... Eehh, se nol fos pe 
salvezze de nestre ziviltàt di diestre e di sinistre!... In chest 
mont a qualchidun j tocje simpri di sacrificási pal ben de so- 
zietát; e la int no capis. 

Al è il més de la Madone 
ch'e à i garofui "tór di sè; 

un gran cir ch'al si passione 
come il mår dut viart al è. 

SANT JOSEF OPERARI (Fieste dal Lavór) 
Sant Atanasi vesc. e dot. 


QUINTE DOPO PASCHE - Invenzion di S. Crós 


Sante Moniche ved. Rogazions © 
Sante Gjudite Rogazions 
Sanz Piligrin e Irene mm. Rogazions 


LA SENSE - Sante Flavie Domitile y. e m. 
Sante Gjovane di Arc y. 

Sant Grivór di Nazianz vesc. e dot. 

DOPO DE SENSE - Sant Antunin vesc. 


Sanz Filip e Jacum apuestui 9 

Sant Achile e comp. mm. 

Sante Gjeme m. 

Sant Bonifazi vesc. 

Sant Zuan Batiste de la Salle conf. 

Sant Zuan di Nepomuc m. 

PASCHE DI ROSIS (PENTECOSTIS) - San Pascal 
Baylon conf. 


Sant Claudi m. D 
Sant Ivon avocat 

Sant Bernardin di Siene conf. Timporis 
Sant Valent vesc. Soreli cui Zimui 
Sante Rite di Cascia Timporis 
Sant Quinzian Timporis 


SS. TRINITAT - Sante Susane 


Sant Urban 

Sant Filip dai Neris conf. © 
Sant Bede il Venerabil predi 

CORPUS DOMINI - Sant Agostin vese. 

Sante Marie Madalene dai Pazzi 

Sant Fernant re di Castilie 

II DOPO PENTECOSTIS - Sanz Cjanzian e comp. mm. 

Ne stele ‘e sponte für come inceade. 
La campanele "e dà l'avemarie; 

e € vegnin jà cjantant, in lungje rie, 
lis frutis di rosari, a plene strade. 


Uedant, te gleseute inluminade, 
e an intonát lis laudis di Marie: 
cumò chés dal amór: "ne puisie 
te sere vive, tivide, beade! 


A dute vôs, te sere che simbrune, 
sun tun fladin di bavesele biele 
ch'e nase bon e ch'e console il cúr, 


il coro al fui, e la cjampane 'e sune. 
E `e nas, dongje de prime, un altre stele, 
po dôs, po tré: milante, di dahr. 











Cisignocs a Tresesin 


(fot. Brisighelli ) 





2 


M'impensi. Za tanc dins, in ché corone, 
il bavarin di néf su la blusute, 

'e jere là ancje jé, la mé Mariute, 

tal cercli des puemutis de Madone. 


Jo 'o levi sù a rosari (Diu, perdone! ), 
nome par jé. Te lús de capelute, 
cjalant in sá, m'e cunsumavi dute, 

la Dee la miòr ch'e jere, la parone. 


Po, parecjanmi su la puarte adore, 
j devi l'aghe sante für de pile, 
tocjanle apene apene cun tun dét. 


E al jere come il dét cun tune bore, 
cjare Mariute càndide e sutile, 
Madone di un gno Maj che mi à te rétl 


A A EEE 


———— — 

I deputáz di "centro" a’ son i deputáz di duc: dai puars 
e dai siórs. Lór no domàndin nuje, dome la fidùzie. 1 puars, 
paraltri, bisugne che ur dédin i vóz s'e àn vóe di sistemá 
i siörs; e i siörs bisugne che ur dédin i bez se àn vöe di meti 
a puest 1 puars, 


w. Dopo, a’ pénsin ben lêr! 


Nissun, in vite sò, al è rivát adore a fà inrabiá Faustin 
Cùbar: nancje il guviár quant che lu clamá soldat. 

Mal visi in ché volte che j à cjapàt fúc il toglát e la stale, 
la vilie di Sante Catarine. Tune bande di voli la só lobie je 
jere dute un pan-e-vin. Nissun saveve dulá meti man e al jere 
dut un corarîti di int che lave fúr e dentri cun qualchi for- 
cjade di stran o un stadei di cos o qualchi altri strafaniz. E te 
confusion si sbatevin un cul altri. 

Faustin sentàt in bande, sun tune siele di molzi, si scjal- 
dave lis mans e ogni tant si zirave par scjaldà la schene. 

— Ce fátu li po? — j berghelà so fradi, corint. 

— No viòtu? — dissal Faustin: — Par no piardi dut, 
o cjapi almancul une buine cjalde. 

ORDAN 


A Ordan no j veve mai pocat il lavér. Lu diseve 
ancje lui, dal rest, e, par chel, nol si jere mai insu- 
miát di imparà un mistir. — Jo ’o ài di là tal cino 
— al diseve. — ’O soi nassüt par fà l'artist, jo! — 

Cussì si jere fat fotografa par denant e par 
daür, ridint e vaint, lecát e discjaveglät, resint e pez- 
zotós, a muse viarte e a muse dure: come un artist 
complet, insumis, pront par dutis lis parz. Par un 
quart di litro, subit, li, tal miez de strade o ta l'osta- 
rie, al jere bon di fáti la part di Rodolfo Valentino 
o ché di Buster Keaton. Al jere di chei timps, Ordan! 


Nol jere biel, par nuje! Al veve un bocon di nàs 
pendolot, simpri bagnadiz e sgargarós; vói discocolàz, 
mans come palotis, bocje come un fór, un personal 
di bacalà cul mál-da-l'urtie par vie che si gratave sim- 
pri. Une sacodade di nàs, une gran ridade come une 
sglovadure, e ti pareve di vé denant Jimmy Durante. 
Chel di Durante, il nason di Hollywood, al jere il nu- 
mar che j vignive miór, e Ordan lu tignive-sù di pre- 

sit: miez litro a la volte. Se no j vés plasút il bevi 
un tic di masse, Ordan al sares deventát dal sigúr un 
grant artist dal cino. 

Par bevi duncje — che set a 'ndi veve simpri une 
vóre — al cumbinave; pal mangjá (che ancje di fan 
a ndi veve une vôre), al proviodeve so pari: un 
vecjut pulit e minudin, plui di là che di ca, ch’al fa- 
seve il scovazzin sot dal Comun. Il puar vieli al sa- 
veve di no vé vite lungje e che so fi nol sares mai 
stat di chei ch’a san tignîsi a stic, e inalore al procu- 
rave di indrezzälu sul lavór e j diseve, ogni volte ch'al 
podeve cjatálu sancir: — Lasse de bande i matios. Va 
a vóre, va! Quant astu di fâ judizzi, benedet fi? — 

E vie cun cheste solfe par dîs a dilunc. Ordan al 
sacodave il nàs e al sborfave par sot, ma nol rispuin- 
deve. Dome al cjalave di sot-coz il vecjo. — Quant 
astu di fà judizzi, ah? Quant...? — al businave chel. 

Une dì Ordan al lassà che il vecjo al finìs di bu- 
sind e po’ si planta denant di lui, al alzà lis mans (chés 
manonis ch’al pareve ch’a tocjassin il cil!), e al zigà: 
— Il judizzi al è fat, pari, al è fat! Dome ch’al è an- 
cjemo di disnizza! — Une pirlade, une gran bacanade 
e vie für. Doi minúz dopo al jere ta l'ostarie a « ua- 
dagnasi » il prin quart de zornade. 

Muart il pari, Ordan al scugnì praviòdisi antje 
il mangjá, e alore al lè in Belgjo a gjavá cjarbon in 
tes minieris. Quanche si scugne, si scugne, veh! 


68 








Un par di àins dopo al tornà in país (dome vôi 
e nás sgargarôs plui di prime), involuzzát in tune 
mantiline robade di sigùr a un spavente-pàssaris. 

Cumò, quant ch’al cjaminave, al sborfave simpri 
par sot, e il quart al cirive di scrocálu e no di « uada- 
gnâlu ». Bacaná, nol bacanave plui, e nancje moto di 
ridi nol faseve, di mút che j vignive a duc’ di pua- 
rinálu. 

— Puar Ordan — a’ disevin e, se mai podevin, un 
taj o un quart j al pajavin vulintir. 

Une sere lu fermá il plevan. — E alore Ordan? 
— j disè. 

— Ben... ben... — al rispuindè Ordan. 

— Astu fate furtune, po? — 


— Bastanze, bastanze! Ma ce vuèlial: la vite je 
je cjare par dut, e miez uadagn ’o ài scugnút man- 
gjalu... — 

E il plevan: — E chel altri miez? — 

— Bévilu, bèvilu veh, siór plevan! — 


E Ordan, cheste volte, al dé une gran bacanade 
e si disfantà tal scûr. 


D'in ché sere nissun al á savút plui nuje di lui. 


Il bevi, di sigúr, dome il bevi j a robát al cino 
un grant artist. 


ALVIERO NEGRO 

Vecais 


Dal '15, a Cervignan. 

Gjero, dopo di vé corût a traviars dai cjamps tanche un 
jeur sforeát, al rive a cjase strafont di sudór. 

Sul antil de puarte, sfladassant come un folo, al clame so 
fi: = Gjuti, côr svelt a pará sù lis gjalinis e a dàj di clostri 
al pulinár! — 

Podopo al clame la femine: — E tú — j dis — vie svel- 
te disóre. Sidriti te cjamare e no sta fiti viodi par nissun cont 
sul balcon. A' rivin i talians! 

Jugn. San Zuan de rosade al intenz 
barburizze e papàvars tai formenz. 

JUG N 


I faz 


Votazions in dute l’Italie, stant che al popul no j van ben 
i risultàz di chés dal an passat. La domenie eletoräl 'e passe- 
vie come se no ves nuje di straordenari, e cussì il popul al dà 
une alte prove di ziviltàt. Grande impuartanze `e ven dade, 
invèzzit, al balon, tant al è vér ch'a risùltin muarz e ferîz 
des bandis di Napuli e di Salerno. 

I monarchics, la vilie des votazions, a’ sparnìzzin une vo- 
re di sfucuz cun scrit « Iddio ti vede, vota il nostro simbolo >, 
ma no rivin a mandá-sú nissun, I comunisc' a’ disin invezzit 
di votà pe pás, e i democristians di votà par lór. 

I risultàz di chestis votazions a’ son miôr di chei dal an 
passat. Cussì a’ disin i gjornái, ch'a cóntin ancje che une vore 
di meridionái a’ son vignüz a votá tal Nort. 

In chest més la int no béf nancje un tajut, parvie che 
tes ostariis l'aghe la dan dibant e no fas mål. 


La moral 


Al risulte: che par no vé muarz e ferîz al è miór stà lon- 
tans des quistions masse impuartantis; che il Signòr al viòt 
ancje chei che no vòtin pe monarchie; e che no si à di spindi 
nuje par stà ben. Chest ultin pont al merte di séi une vore 
ben cunsideràt, parvie che, cul no spindi, si deventarà duc' 
siórs. E dopo? E dopo al tocjarà di lavorà par semenà une 
vore di puars, che senze di lór i siórs no puèdin slusî. Al è 
dut merit dai puars se i siórs a” son. 

Il soreli al cres te tiare, 

su pe siale e pal forment, 

co la lús 'e nas parentri 

Ï è un grant vivi ogni moment. 

Sante Anzule 

Sant Räsim m. (Fieste nazionál de Republiche) 
Sante Ulive 

Sante Saturnine 

Fieste dal Cúr di Jesù 

Beat Bertrant patriarcje di Aquilée 

III DOPO PENTECOSTIS - Sant Rupret ab. 


Sant Massim v. 

Sanz Prin e Felizian mm. 

Sante Margarite regjne de Scozie e 
Sant Barnibe apuestul 

Sant Zuan di Sant Secont conf. 

Sant Antoni di Padue conf. e dot. 

IV DOPO PENTECOSTIS . S. Basili vesc. e dot. 


Sanz Vit, Modest e Cressenzie mm. 

Sante Tibie v. R. 

Santis Ciriache e Moscje mm 

Sanz Marc e Marcelian mm. 

Sanz Gervás e Protás mm. 

Sant Silvieri pape e m. 

V DOPO PENTECOSTIS - Sant Luis di Gonzaghe 
(Al jentre l’istàt) Soreli cu la Masanete 


Sant Nicete vesc. di Aquilee 

Sante Agripine v. e m. 

Sant Zuan Batiste 

Sant Prospar vese. © 
Zuan e Pauli mm. 

Sant Ladislau re in On gjarie 

VI DOPO PENTECOSTIS - Sant Leon II pape 


SS. PIERI E PAULI 
Memorie di Sant Pauli - Sante Lucine 

La Dosche no á fatis scuelis. Puar Rico — il so 
omp — al diseve che no saveve ni lèi ni scrivi. — Juste 
— al diseve — ’e sa fa un «O» cu la tazze, se je 
sporcje di vin! — 

Ma lui la sglonfave. La Dosche, invezzi, ’e saveve 
lèi pulît sul so libri di Messe — ch’a jerin ponz gruès 
— e 'e saveve ancje scrivi. 'E steve magari lis oris par 
butá-jú quatri riis tignint la pene cui déz inrizzáz e 
zapajant dut di ingjustri; ma o póc o trop 'e rivave a 
fási capi. 

Cui numars, eco: li si no leve tant ben. S'e gja- 
vave quant ch’al jere di scrivi 1, 2, 3, 5, 10, 20, 100 ..., 
ma co 'e veve di scrivi 17, par esempli, no rivave a 
capi par ce reson ch'e vares vüt dr meti-jü prin un 1 
e po un 7 subit dongje; e co 'e veve di scrivi un 34, 
no j jentrave par ce reson ch’e vares vit di scrivi prin 
un 3 e po un 4, tacáz, pitost che no un 30 e po un 4; 
no capive parcé che il 653, par esempli, no veve di po- 
dé scrivilu prin cul 600, po cul 50 e tal ultin cul 3; e 
il 1573... 

In chel an Rico al jere a vóre di muridór a Mestre, 
cun Celso, il prin fi di une schirie di dodis di lór, a 
faj di garzon. 

Une dì, ch'al jere su l'armadure, lu clamárin abas 
ch’al jere rivát il puestin: — Tu 4s ’ne lètare; smon- 
tel — 

— ’Orpo, jo? — dissal lui. 

— Tu, si! — Al jere smontat. 

J scriveve la Dosche. J diseve che a cjase a’ stevin 
duc’ ben e ch’a speravin parimentri di lui e di Celso. 
Podopo 1 diseve che i cavalirs a’ jerin láz ben e a’ ve- 
vin fat un grum di galete. `E veve puartat la galete tal 
secatojo a Dartigne e 'e veve tirât … 

— ’Orpo ’orpo — al dis Rico, e al clame ca Cel- 
so: — Léi tú, che tu vióz miór di me. — 

Celso al lèi: — «Caro Rico. Ti scrivo per dirti ... 
Ho portato la galetta nel secatoio di Artegna e 0 ti- 
rato ...» Uh pupa, cjale ca cjale cal, viót ca bèz che 
à tiràz la mame! — 

«1000300703» francs ’e veve tiráz. Celso al cirive di 
lei chel numar che nol finive plui e ch'al incovave une 
rie interie dal sfuei, dut a stuart, ma nol cjatave capis. 
Al ingrumave lis zifris di tré in tré tanche j veve in- 
segnát in tiarze elementár la puare Placereane, e al 
tentave: = Cent ... mil ... — Nie di fa! 

La Dosche ’e veve scrit secont il so sisteme. Di 
francs a 'n' veve tiràz 1.373; ma par jé il mil si scrivé- 

vilu 1000 e no 1, il tresinte 300 e no 3, il setante 70 e 
no 7, e il tré 3. Par jé al leve ben cussi. Se qualchidun 
al ves cjatat alc ce di: — Che s'e cjapin cun chei ch'a 
inségnin monadis e ch'a son plens di cunfusion tal 
cjáf, e po baste! — 

Celso al jere cjalt di poà i impresc' e di cori a 
cjase a Biliris, che cun chel solt a’ varessin podùt cjoli 
vacje e purcit e sfrancjà tant la cjase che il lic. Ma 
Rico nol jere un pote: dibant nol jere nassùt tal 74: 
tal stes an di Gulielmo Marconi! Al veve capit subit 
il metro de Dosche e, pitost di là a cjase, al jere tor- 
nat su l'armadure: al veve impiát un toscan für di ora- 
ri e al jere lat-sù adasi e content instes, par vie che 
1.373 francs a’ son simpri 1.373 francs. 

— So ves scoltát Celso — al usave a dî dopo — 
in chel an sì che la stagjon si finivile adore! 

CLAPADIS 


Za dîs, ch'o levi vie di puar cocál 

pes stradis di un país che no dis qual, 
un trop di mui sui núf dis àins, urlant, 
a’ stevin clapadant signäi, tabelis, 

e lûs ca e là sui pái, e campanelis. 


Rivät cho ur foi a tir, sore pinsîr, 

un moscardin dal cjap, 

cjapát in man un clap: 

— Barban — mi dis — ch'al stéi atent ce smire! —: 
j spude al clap, al fòs un pas, al tire: 

‘ne lampadine: tac! 

Un spac! 'O ores cridaur a ché gjenie; 

po invezzi 'o nizzi il cjáf e lo tiri vie. 


No ài faz dusinte pas, sul ôr de strade, 
ch'o cjati un'altre schirie scjadenade. 
Clapadis ancje lì, di scaturîsi; 

un cja-dal-diäul, un fisco di sturnisi. 
Propi sul pont che a gnogno 'o rivi ret, 
un temulut dal trop, un spirtüet, 

al fas parti 'ne slìvare tant ben 

ch'e centre instes ’ne campanele in plen. 
— Ma sêso duc’ compàins in chest país! — 
jo alore 1 dis al mul, e 'o j voi dacis. 

E chel: — O nó, paron; a 'nd' è di miór. 
L'esempli al è Grivór, s'al úl savé, 

| che in tun minüt a ’nd’ à spacadis tré! 

| Cumò umd, par un par d'àins, 'o sin a puest! 








Vilegiane 


Un paron de Basse, sui cinquant’äins, al rive a Cu- 
line tal albergo di Ezi. Si presente: — Jo ’o soi chel 
ch’o ai za scrit ch’o sares rivat ué. — 

— Cui, mo, — j dis Ezi. 

— Chel cho ai vat mål tai bugjei e ch'o ven chi 
a passa un quindis dis par rimètimi. — 

La siore di Ezi lu mene disóre, j mostre la cjà- 
mare che j á sparagnade, j domande se j plas. 

— No ài nissune pratese jo, siore. Pluitost .. = 

— Ve lá ch'al è, — j dis la siore. 

— Ah, bon. ’O ai tant gust ch’al è a tir. Mi vares 
displasút s'al fos stat abas o difúr, par vie che, in se- 
guit 'e malatie, mi tocje cori dispes. — 

— E ca il bagno, — ’e continue la siore mostran’j 
une puarte sul curidór. 

— Ah, chel, siore, ch’e lassi. No mi covente. Il 
bagno lu ai za fat a cjase, prin di parti. 

SPIEI 


Bessól te cjamarute 
mi met denant dal spieli: 
séo vieli? Ma ce vieli! 


Pastrade ‘o viót oe frute: 
mi cjàlie? No mi cjale. 
Chest spieli nó nol fale! 

A’ bòtin lis cialis in tai pói 
e tà tu ds lús di cil dentri dai vôi. 











LUI 


I faz 


La vite ’e je biele, massime co si viòt che dut chel che 
si fas al ven preseát. Par esempli, lis cjanzonetis a’ son tant 
preseadis che a un cjantautór j án rindút passe un miliart. 
Ancje i cerclis dal hula-hop, za timp, a' jàn rindùt une vore; 
e ancje l'uranio par fà lis atómichis al rint ben, anzit plui 
che ben, a cui che lu cjate e che lu vent. 

Cjanzonetis, hula-hop e uranio no àn però di fánus di- 
smenteà la ministrazion. D'acordo che la ministrazion ’e fás 
brute la vite; ma al è justeapont par chel che a cui che si sa- 
crifiche par une vite ministrative si à di dáj un titul. Ben, 
al Prof. Ribezzi no j al àn ancjemò dat, cun dut che un sfuei 
local al conta ch'al jere stat fat comendatór e che la gnove 
‘e veve puartät une vore di sodisfazion ai zitadins. 


La morál 


I zitadins a’ varessin di improibî di no fà comendatôrs 
i ministradórs. Co il sfuei local al fo sigúr tal contà de nomi- 
ne dal Prof. Ribezzi, co al è sigùr il fat che i zitadins a' jàn 
savüt cun grande sodisfazion de nomine midiesime, e co la 
vite ministrative 'e compuarte dal sigúr sacrifizis, no ésal an- 
cje sigúr il fat che il Prof. Ribezzi lu merte chel titul di co- 
mendatór? E alore, ce si spietial di fälu pardabon? Un plui 
un mancull. E po, cemût si podarajal un doman jéssi sigúrs 
des robis grandis se in ué no si pò fà un calcul nancje su 
chés pizzulis? 

Il Furlan al è un omp pusitîf. 

Tune ombrene lizerine 

Te tant biel polsá di Lui, 
meti il cür sul vert de jarbe, 
durmí ben tal blanc dai nui. 





oa mè sb. 


Gesinn Ra gud 

Fieste dal Sane di Jesù Crist - Sant Teobalt rimit 
Madone de Visitazion - Sant (ton vesc. 

Sant Eliodór vesc. 

Sant Laurian vese. 


VII DOPO PENTECOSTIS - Sant Antoni M. Zacarie 


Sante Mariute Goretti v. e m. 

Sanz Ciril e Metodi apuestui de Sclavanie 

Sante Lisabete regjne dal Portogal 

Sante Veroniche Giuliani v. e 

Sante ben) 

Sant Piu Ip 

VIII DOPO PPENTECOSTIS - Sanz Ermacure e Fur- 
tunát protet. de Furlanie 


Dedicazion de Basiliche di Aquilèe 

Sant Buineventure (Venturin) dot. 

Fieste dal Redentór 

Madone dal Carmini > 
Sant Alessi conf. 

Sant Camil de Lellis conf. 

IX DOPO PENTECOSTIS - S. Vizzenz de Pauli conf. 


Sant Jeroni Emilian conf. 

Sant Denél prof. 

Sante Marie Madalene 

Sant Apolinar vesc. Soreli cul Leon (Canicule) 
Sante Cristine 
Sant Jacun apuestul 


X DOPO PENTECOSTIS - Sante Ane mari de Madone 


Sant Pantaleon m. 

Sanz Nazari e Celso mm. 
Sante Marte v. 

Sanz Abdon e Senen mm, 
Sant Ignazi di Loyola conf. 

Te biele gnot, tal agazzár in rose. 

un rusignül al cjante, che si sgose. 

Lis notis biel auál de serenade 

si sgjárnin d'ogni bande pe valade. 

"Ne gjarle, strache de zornade grive, 

si svée tune cjarande, ch'e durmive: 
£.sint chê solfe e: = Sacranon — "e dis: 
— ma ce ál di berlá tant, chel tirepis? — 
— Al è chal è in amór, la mé frutate! — 
j fas li dongje ‘ne parusse mate, 


— E se ancje 'e je, — la gjarle, di nimie: 
— «e ocórial che la conti dulinvie? 

La volte che ancje a mì mi ven ché plene, 
ce vàdjo a dile a cui, jo, la mé pene? — 
— Ma lui si à di scusálu: al è figot. — 
— Chal tasi, ve’, e ch'al duarmi, talianot! 














A marcial 


Zuan Pierès al nudrive ogn'an un purcit. Al fase- 
ve vitis par mantignîlu, par vie che nol veve campa- 
gne fúr di un roncut e di quatri cunviériis dapît la 
cleve, ma cun tantis bocjs in cjase j tornave instes cont 
di tignilu. 

Un brut an si visà che chel ch’al nudrive, sui qua- 
tri cinc més, al veve cjapát il mal rossin. "Ne disdete, 
puar Zuan! Ciri di uarilu? J al sconseàrin. — Un purcit 
ch'al à il mål rossin, no si sälvilu. Un ch'al tente, al 
piart timp, al spint béz e nuj'altri. Copàlu e soterálu 
tal bosc! — 

Zuan Pieres al saveve ancje lui che nol jere il cás 
di tentà di uarîlu, ma ché di copàlu e di soteràlu tal 
bosc no j jentrave. 

Alore al clamà Bepo, un so nevót sui nüf Ains, e 
J comanda di puartálu a Tarcint, a marcját. Cui sa che 
nol ves podút cjapá alc par judási a compránint un 
altri! — Se cj dán vincjecinc francs — j disé a so ne- 
vot — tu pùs dálu. — Al sierà il purcitut in tun sac, 
lu cjamà su la cariole e Bepo al partì. 

Rivät sul marcjät, Bepo al tira für il purcit dal sac, 
lu metè in mostre, si scrufujà dongje e al spietà. 

Dopo un póc si presente un client: — Utu vendi 
chel purcitut? — 

— Si, jo, ’o ài di vèndilu, ma al à il mil rossìn, 
— dissal Bepo. 

Il client nol rispuindè nie: al cjalá il purcit, lu slis- 
sotà, lu palpà e po’ al disè: — Cj doi trente francs, — 

— Nie di fà — dissal Bepo. — Il nono al à dit 
vincjecinc. 








Fiuzzand 


Al jere un omenut a Tàrvis che ogni setemane al passave 
a pit il cunfin par lá in Austrie, a buinore, e al tornave in 
Italie la sere, simpri cun tune cariole. 

I finanzoz a’ scrupulavin ch'al fasès cuintribant, ma no 
jerin mai stáz böins di pescjilu. Perquisizions, visitis, sgarfaj 
tai vistiz: no j cjatavin mai nuje. 

Une dì j al diserin: — Paron, né 'o savin ch'o fasés cuin- 
tribant, ma provis no 'n' vin, di mát cho vés reson vé. Ma 
disèinus, par sfizzi, ce dal diambar ch'o puartàis ca, e us ga- 
rantin di no fáus nissun tuart. = 

L'omenut, cándit: — Cariolis. 


Simpri a Tàrvis, un altri omenut al passave dispes il cun- 
fin cun tune sbarele. Al lave in là uèit e al tornave in ca cu 
la sbarele cjamade di fen. 

I finanzoz j disevin: — Ce faséso di dut chel fem ch’o 
puartàis ca, po, paron? — 

— 'O ài "ne vacjute che no rivi a pássile cul gno fen, e 
inalore 'o voi a compránt là di là, ch'al à a presi. — 

Fin che une di i finanzoz, sbisiant in tal fen, a' cjatàrin 
dent, scuindüz, uns trè orlois. J diserin: — E chesc’ orlois 
ca, sónin pe vacjute ancje chesc' ? — 

— Mah, fis: jo intant 'o j ai puarti. Podopo, se 'e ül 


véu, bon; se no, scjao! 

PRAMPAR 


| Ne volte non passave setemane 
E che no sbrissàs a Pràmpar soresere, 
là dal cjscjel, ch'al sta, su la riviere, 
e al sfide taramot e tramontane. 


Mi incocalivi a popolàj l'altane 

di conz e di marchés in penocjere, 

e a viódij — vôi celesc’ e cjâr di cere — 
no dis ce paradís di cjscjelane. 

E no une sere làmpijo biel auâl 


(cui sa tal cjâf di bùfulis ce cjàrie), 
'ne frute insomp, in alt, une Madone? 


— O cjscjelane — j dis jo alore: — O Monel... — 
E ‘e jere, ché sfondrade, une massàrie 
che mi à centrát in plen cu l'urinál! 








Mal di pais 


Muarte che j fo la femine, Armando, a setantecinc äins, al 
jere restàt bessól te só cjase a Biliris, sul zuc, che si viót miez 
Friûl. 

Nol jere masse in salút e mignave ch'al stes riuardát; e ina- 
lore ché fie sole ch'al veve, ch'e jere lade a marit a Cjampèj, 
s'al mena a ciase só. 

'E scugnì fâ vitis par tirásal daûr, parvie che Armando, 
nassüt e vivút par tanc' àins a Biliris, al oleve sierá i voi a Br 
liris. Si mové nome quant che sò fie 1 vé zurát ch'e sares tor- 
nade a menálu sul zuc co al sares stát insomp. 

"Ne domenie, inviät di Cjampéj a straoris, al rivà a Bili- 
ris subit Messe grande. Al lè a dâ un cuc e sò cjase, par prin; 
po a di un «requie » tal simitieri e só puare defonte e, tal ul- 
tin, a fási un quart lá di Gjn. 

Là di Gjn si sentà daúr dal fogolár e al ordená il quart. 
Su lis taulis, atòr, cui zujave di scaraboc’, urlant, a bugadis; cui 
scombateve o rideve sépi Diu par ce cont; cui contave sépi Diu 
ce. Lui, fér, incidin, lassù insomp, al cjalave cun vòi imbam- 
binîz. 

i Dopo un póc j va dongje Nando Menon: — Oh, Arman- 
IE do. Cemüt? — 
| — Cal — 
— Cj viót ben. — 
— Di salüt... — 
— Cj férmistu? — 
— 'O scuen tornà vie usgnot, a une ore, — 
— E a Cjampéj, pulit? — 
— Po almancul ch'o muris pastrade, ve', Nando! 














s 


Avost: un scriul di mont tal clâr des stelis, 
e tant soreli tra ombrenons e velis. 

















. | 


Capolavórs in Friùl: 
G. B. Tiepolo - Udin, oratori de Purität. 








(fot. Brisighelli) 





I faz 


Timp di fèriis. Tanc’ di lór, prin di parti pes monz e pal 
mar, a’ fäsin revisioná il motòr dal otomobil. A’ son duc’ re- 
visionisc e a? mértin une biele condane, co tanc’ altris no re- 
visiónin nuje, che no an l'otomobil. Al par fin dal impussibil, 
ma in miez mont no si revisione; ta chel altri miez, invezzit, 
si revisione ogni altre di dut, fúr che lis ecelènzis, i sorestanz 
e i lustrissins. Ma ché ’e je dute brave int: bisugne tigniju 
cont, e no butàju vie come nuje. 

Ma chel ch'al à grant valór in chest més a’ son lis monz 
e il mar: tes monz si cjàtin lis stelis alpinis e tal mär lis ca- 
pis, indula che tes zitàz a’ son dome cjasis e fabrichis e tal 
plan dome cjamps e lavór. Ancje tes fabrichis al è lavor e tes 
cjasis al è cjalt. 


La moral 


Par là in fèriis si scuen séi revisionisc’ e tignîsi i lustris- 
sins. Chei che no uëlin lâ in fèriis a’ sparágnin par compra 
qualchi fabriche o qualchi zitàt, ma no puèdin cjapà-sù stelis 
alpinis o capis. No si pò vé dut in chest mont. Une volte, 
un ch'al oleve vé dut al è lat a finîle mal: lu an cjapat e me- 
tit in tune preson tremende, senze television. Ma no bisugne 
smaraveási di chest fat: s'al rivave a vé dut, a’ saressin restàz 
senze nuje duc’ chei ch'a pain lis tassis, e il Stát al sares låt 
a remengo. Il bráf zitadin al gjolt a viodi a pajá lis tassis. A' 
jerin Furlans pusitifs chei che lu án metút dentri. 

In tal prit, cu la vós alte, 

al è un gri che simpri al már, 
duc’ 1 gris cu la vôs basse 
plens di dúl j van dar. 


Hon 


c0 q an 0 we 

Sant Pieri in Cjadenis E 
XI DOPO PENTECOSTIS - Sant Rutili m. 


Sante Lidie 

Sant Domeni conf. 

Madone de Néf - Sant Svualt re 

Trasfigurazion dal Signòr - Sant Just m 

Sant Gaetan di Thiene conf. e 

Sant Emilian vesc. 

XII DOPO PENTECOSTIS - Sant Zuan-Marie Vian- 
ney, Curát di Ars 


Sant Laurinz m. 

Sante Susane m. 

Sante Clare m. 

Sanz Puelit e Cassian 

Sant Eusebi 

MADONE DI AVOST (ASSUNZION) > 

XIII DOPO PENTECOSTIS - Sant Juchin pari de 
Madone e Sant Aroc conf. 


Sant Jazzint conf. 

Sant Filibert ab. 

Sant Zuan Eudes conf. 

Sant Bernart ab. 

Sante Gjovane e Franzescje Frémiot de Chantal ved. 
Sant Puelit vesc. Soreli cu la Fantate 
XIV DOPO PENTECOSTIS - Sant Filip Benizi © 


Sant Bortolomio ap. 
Sant Ludui re di Franze 
Sante Erminie ved. 

Sant Josef Calasanzi conf. 
Sant Agustin vese. e dot. 
Sante Sabine 


XV DOPO PENTECOSTIS - Sante Rose dal Perù € 
Sant Raimont conf, 

DISTANZIIS 


Co sincontrin pes stradis dai país 

— tà frute che no dis — 

o de zitát — si din come dut nie 

‘ne ocjade, juste, in presse, e ’o tirin vie. 
La volte ch'al océr, pe companie, 
cjatansi tal sierdt, 

si din la man cuss), par ziviltät. 

Se mai qualchi peraule si si dis 

— co tú cui tiei amis 

e jo cui miet, o cui — 

jo a tì cj doi dal " jé”, tà a mì dal " lui”. 
Come foresc', insome: 

la man come a milante; 

quatri peraulis fredis fár di mit 

sul timp, su la salát — e si si implante; 
‘ne ocjade di distraz 

come a di chei ch'a vèdin pai lér faz: 
tanche si fos — tà frute che no pant — 
tal mont de lune tú, se no plui in sà, 
jo cjà dal diàul distant; 

tanche si vès denant 

il uèit, tú frute, il nuje, curisin! 


E invezzi dimal tà vizins ch'o sin! 





Madone d'avost cu lis agnis 


'O ripuartin, voltade par furlan, cheste con- 
tute, gjavade dal libri «Udine 16 millimetri » 
di Renzo Valente. Cun dut che si podares lèi 
il test original, ‘o vin pensát che la leture fur- 
lane di cheste conte e ufrissi une preziosetát 
particulár, stant ch'e ripuarte il letór — di là 
di ogni reson pratiche — a chel pre-sinti ch'al 
à gjenerát la forme linguistiche dal Valente. In 
altris peraulis, il talian e il dialet "udinés” — 
spegláz cun tune grande finezze tes contis dal 
libri — a' rèstin une forme dal spirt furlan, 
e 'o pensìn che la traduzion, impì di gjavá, 'e 
pò zontá alc al savór dal origjnäl. 


E 'e rivave ancje la Madone d'avost, tanche jere 
rivade, doi més indaúr, la prime domenie di jugn cu 
la riviste dal Statút e i soldaz ch'a passavin par vie Ma- 
nin cui colbacs dal « Monferrato »! Al jere il timp che 
si sintive a dî, 'tór des undis a buinore: «J è vignùt im- 
bast a un soldát in Zardin. Al è colàt partiare come 
un piruz propit in chel ch'al passave il Gjenerál! ». E 
qualchidun al zontave, un pòc ingropansi e un pòc 

criticant: «Par fuarze, al è des cinc di ué a buinore 
ch'a son te batude dal soreli! ». 


'E rivave, duncje, la Madone d'avost, e més agnis 
ogn’an a’ disevin: — Poca gente ma tanti contadini. — 

In chè ocasion, par me, il Zardin al jere un spetà- 
cul, plen ch'al jere di fetis di angùrie patreòtichis, blan- 
cjs, rossis e verdis, ch'a si movevin saldo tanche bandie- 
ris e ch'a lusivin su pe rive dal Cjscjel; e di cjàs neris e 
di cjamesis blancjs che no si rivave a lampà un tocut 
di orbe sot vie di chel soreli che fin 'tór des quatri al 
inzonderave ancjmò; e un mar di altre int, o di altris 
sotans, sot i árbui e “tor dal pale là ch'a stavin za fevo- 
lonant tra di lór lis « autoritàz » e là che si parecjavin 
chei ch'a varessin tacät, di lì a un pc, a manovrà i nu- 
mars de tómbule. 

Jo, propri par temperament, cun dute chè int che 
si vares vút di passá, parvie che si rivave simpri in ri- 
tart (une agne `e diseve a ché altre, juste quant che si 
jere sul pont di parti: « Gastu será de sora? », « Gastu 
visto che el gato nol sia restà será dentro? », « Gastu 
vardà del fornel? »), ’o dis il ver che, par no disturba, 
`o sares restàt ancje sot puartis Manin; ma cu lis agnis 
in file, e cu Pultime che mi veve pe man, 'o capivi su- 
bit, invezzi, ch'al jere come dut nie rivà adore di là 
là ch'al jere il «tabelon ». 

Si capis, ve’, ch’o jeri content une volte rivat li. 
'O podevi cjalá a gno plasé e cun dut còmut ce ch’a 

fasevin sul palc, il moviment des uárdiis, chei ch'a ve- 
vin vendût lis cartelis e a’ lavin sù a dà indaúr i bole- 
taris finiz, il boz plen di numars, il uarfin dal « To- 
madini » che ju vares « gjavaz fir», une manie tirade 
sù, un pezzot sui vôi; e la plere di bande, oh, ché ple- 
rel; e Antonioli che s'e puartave paràjar come ch'al 
fos stat ancje lui une des trombis da l'« Aida» co lis 
sunavin su la toresse dal Cjscjel, e nol faseve altri, in- 
vezzit, che l’urladòr e, a part ché ativitàt lì di une vol- 
te al an, pal rest dal an al vendeve la « Patria del Friu- 
li» berlanle cu la bocje stuarte, sul misdi, apene ch’e 
saltave fûr di li di Del Bianco, dongje de Pueste. 


Une robe, nome, di dutis chestis ch’o ai ditis e di 
tantis altris cho tas, mi displaseve, e al jere quant che 
un al lave sul palc e al falave. 

'E suzzedeve squasit ogn’an. Il puar piscli al par- 
tive dal miez di ché fulugne di int, aranle fùr dut tun 
colp, e al vignive indenant a bugadis, tun curidór a 
magne, tignint alte la cartele sui cjás di duc’, ch'e se- 
meave une pavèe sóre un cjamp di melons. 

Quant, po’, ch’o jeri obleàt a viodi che lu dislon- 
tanavin dal pale, malapaját e avilit, e che duc’ sivilave, 
o parvie che j mancjave un numar o parvie ch'al veve 
cjapàt un numar par un altri, jo no sai dî ce tant mal 
ch’o stavi!, ma propit mal! 

— Andèmo per un, — a’ disevin més agnis ogn'an; 
e ogn’an a’ restavin cun tune casele in blanc, ch'al jere 

tàl e qual il distin di dute la lór vite chel lì — ven 
a staj di séi stadis simpri sul pont di rivá a vé une 
robe e, tal ultin, di no podé mai brincàle. 

— J cjàma el 72 e noialtre gavemo il 71 — a’ di- 
sevin aflitis ma rassegnadis instes, che aromai si capi- 
ve che la rassegnazion par lòr ’e jere deventade di 
cjase. 

E intant che lôr — ’o scomet plui par costum che 
par fede — a’ preavin ch’al jessès für chel numar, jo 
invezzi ’o preavi sul serio, e cun dut il cùr, che nol 
vignis für, ch’o vevi une pòre mate ch’a vessin segnát 
sbaliát e ch'a mi lássin sul palc a fà brute figure an- 
cje lór: no par altri, nome a reson dal grant ben ch’o 
ur olevi a dutis tré, e a mì instes. 


RENZO VALENTE 








Cavalird 


Fat cavalîr za dis, 

parvie di sépi ce e di sépi cui, 
uè Tin — che si ‘ere amis — 
mi dà dal «lui» e al fil ch'o j dei dal «lui »! 
Mi soi smaraveät. 

J ài dite: — Tin, cemút? 

Ce ti isal suzzedüt? 

Ce ál dî la nuvitát? 

Si dèvisi fin ir 

dal «tu», se tu cj visis; 

cumó dal «lui»: parcè? — 
Cjalanmi come un Re 

mi à rispuindüt: — Fin tr; 
ma ué 'o soi cavalir. — 

— Eben? — j ài ribatút: 

— cun chest, sétu mudät? 

No sétu il Tin di prin? — 
Mi à rispuindüt: — Intir: 

di prin, ma cavalir! — 

— Va ben, metin che stéi. 

Ma a mì, là ch'o cj séi 
di tant in ca sodál, 


cj pàrial naturál 

chel «lui» cussì, cumó? — 

— No viòt parcè di nò! — 

— Ma alore — j dîs — amîs no sîno plui? — 
— Soi cavalîr par duc’, ancje par lui! 

Setembar 

SETEMBAR 


I faz 

Sar Nikita Krusciov al torne in cunvigne cui merecans. 
No saressial il cás — par che j resti simpri vive la gole de 
pás — di clamálu a qualchidune des nestris frais, lá che la 
Furlanie ’e je plui verde e plui lusoròse? Ah, che lui nol tor- 
ne plui indaúr s'al viót qualchidun dai tórs cujetins dai nestris 
pais in tune sere di Setembar! Inalore al è dut cidin tal Friül, 
ma al è il cidinór dai rojuz ch'a slusichin, des rositis di prát 
che si siàrin, des stelis che si impijn sore des cjasis tun cil 
clár... E po, cu la guide di Leon Cumin, lu puartin a viodi 
lis miórs cantinis de Furlanie, par dáj la prove che il Merlot 
al è miór de uere... E po, in tune cjasute di contadins, a cene 
cun nó: polente ch'e fume, lidric cul ardiel, sunsúr sutîl de 
cjadene dal cjan ch'e sglizzie sun tun fildifiár tal bearz. E po 
il Rosari, e po a durmî, come un bráf omenut, cul cûr in pas... 
Ah, che lui nol torne plui indaürl.. Ma, se nol torne, e la pas, 
dopo? 


La morál 


Al è di invidá sar Mao, invezzit! Chel al è un omp di 
tigni cont! 'O vin di puartälu in duc’ i ambienz furlans, sco- 
menzant de contrade di Pràmpar, a Udin, là che sar Zebedeo, 
cavalîr de Richinvelde al à une cjzze propit di Pechin (lui 
nol sa il chinés). E po vie a Zumpite, a Nimis, a Pulcinins, 
a Cividät, in duc’ i lücs di bon vin, lant a finile, par ultin, 
par meti il tapon, a Roncjs di Monfalcon, là che Vico Bressan 
nol si stufe MAI di stà in companie a bevi. E MAI nol mole 
la companie. MAI! E la pas dal mont 'e sarà salve par simpri. 

Di Setembar si cjamine 
tune lús ch'e puarte pas, 

al è d'àur il cjampanili, 
come un Sant il bosc al tas. 

Sant Terenzian vesc. 

Sant Scjèfin re di Ongjarie 

Santis Eufemie, Dorotèe, Tecle e Ràsime vv. e mm. 
Sante Rose di Viterbo 

Sant Laurinz Justinian prin patriarcje di Vignesie 
XVI DOPO PENTECOSTIS . Sant Zacarie a 


Sant Anastasi di Aquilèe 

Madone di Setembar (Nativitàt) 

Sant Gorgon m. 

Sant Culau di Tolentin conf. 

Sante Teodore 

Il Non di Marie 

XVII DOPO PENTECOSTIS A 


Esaltazion di 5. Crós 
Madone Indolorade 

Sanz Corneli e Ciprian mm. 
Lis plais di Sant Francese 
Sant Josef di Copertino conf. 
Sant Zenár vese. e m 


XVIII DOPO PENTECOSTIS 


Sant Matieu apuestul e vanzelist A 
Sant Tomás di Vilegnove vesc. ("E Zentre la Siarade) 


Sant Lin pape Soreli cu la Belanze (Timporis) 
Madone de Mercede 

Sante Aurelie (Timporis) 
Sanz Ciprian e Justine mm (Timporis) 


XIX DOPO PENTECOSTIS - Sanz Cuésim e Damian 


Sant Venceslau di Boemie m. € 
Sant Michél arc. 
Sant laroni dot. 

DAL MIEDI 


Ché di lá dal miedi mi spuzze une vóre. Al sarà par vie 
che no si à mai timp di piardi, o par vie che si spere simpri 
che il mal al passi: cussi, nó ué e nó doman, intant il mál al 
va indenant. Fin che une dì — ancje a fuarze di sintîsi a dî 
de femine « Cjäpiti-sü e va a fáti visita! », si dezzidisi a lá. 

Ma 'o ài propit di vént une gose, parcech'e ven vóe di 
tornà vie apene jentràz te sale di aspiet. Tante int, puzze di 
flat, cjalt. 'O ài provät un pár di voltis a tornà la zornade 
dopo: piés di prin. Si reste plui malapajáz. Cun ché di cjatá 
mancul int, s'inacuárzisi ch'e je come la di prin, se no plui. 
Inalore 'o ai imparát a lá e a restá, cjapanle cun sante rasse- 
gnazion. 

Ancje s'al è dut chel tuf, 'o voi subit a sentámi. Mi suz- 
zedè une volte di restá impins tal curidór par un póc. Quant 
ch'al rivà il gno turno e o faséi moto di jentrà, une siorute 
mi fermà e 'e disè: = Chal scusi, sàjal, ma o soi prime jo! 
— E jo, smaraveát: — Ma s'al è plui di dos oris che o spieti, 
che anzit 'o le ài viodude a jentràl — Jé, scaturide: — Ma 
sal è un piezzon ancje jo ch'o spieti culi sentade, e lu viót 
nome cumó! — E vie jé dentri! 

D'in ché volte, apene ch'o jentri te sale, o voi a cirî une 
cjadrèe tal miez di chel mis-mas. Quant ch'al par che propit 
no 'n' sédi nissune, o 'ndi olmi une jenfri dës panzonis ch'a 
no rivin a stà sentadis ben nome su la lór. Rivát ch'o soi 

dongje, a’ cìrin di strénzisi par chel tant che jo o puedi jen- 
trà. Daspò, però, a’ tòrnin a stà còmudis e cussì a mì mi tocje 
di stà incjastrat. 

Savint che Pultin al è simpri cjalàt da cjáf a pis, tant par 
dámi une muse, ’o cjapi-sù il prin gjornál cho cjati sul tau- 
lin in tal miez de sale e mi met a disfuejálu a planc, come 
par léilu. Ma o fòs nome fente di léilu. M'interesse di plui 
di cognossi trós ch'a son prin di me. ’O conti: ’o ài ce spietà. 
Al è miór ch’o passi il timp a cjalà pardabon il gjornál. 

Une dopo l’altre ’o volti lis pàgjnis, o almancul ’o crét 
di voltális, parceche ogni tant mi reste in man un toc, ch'a 
son dutis sbregadis. Inalore o met-jù chel gjornàl e ’o voi a 
tirant-für un altri: a nd è tanc’ li sot. 

Chel nó, par vie ch'al è dut savoltát; chel nò, par vie ch'al 
è dut sbregät; chel nò, ch'al è onzût, dedolát. Eco: chest! Al 
semèe avonde in sest: cu lis pàgjnis dretis e intèriis, senze 
disens umoristics cun frutatis dal sen spizzàt e miez distapo- 
nît e cun pocjs ilustrazions a plene pàgjne. 

'O doi une voglade es fotografiis. Ma ... ché chi mi pr 
di véle bielzà viodüde inalgò. 'O cjali la date dal sfuei: 'o 
sfidi jo! e je di passe trè més indaür! Poben, al olarà dî ch'o 
lejarai chest articul che, o no lu ài let e no m'al visi plui. 
'O lèi dute la pàgjne. Dapît: «Al va indenant a pàgjne 64 ». 
'O voi a ciri la pàgjne 64, ma nol ? cás di cjatále. Un póc 
secjät, 'o poi-jú dut e 'o resti cu lis mans in man. 

Di bon che ogni tant al jes dal ambulatori un e al va 
dentri un altri. Ma, folc-ti-trai, mi pár ch'o sin simpri chel 
nümar. Man man ch'a van vie i sistemáz, a' rivin chei di si- 
stemá. Tant a 'nd' à di cjapant chel miedi! Quant ch'o torni 
a nassi ... 

Par no restà inbroját al è miér ch’o cjali ben cui ch'al 
jentre. Prin 'e je jentrade ché siore lá, cun ché spolvarine 
rosse; daspò al è jentrát chel siór cu la golarine a tàculis 
zalis; cumò ‘e jentre une pueme ... cu la mae verde, setade. 

Chei altris ch'a spiétin, cui lèi chei sbrèndui di gjornái 
ch'o ài za dit, dismetint un moment, ogni tant, par cjalá cui 
ch'al rive e cui va; cui fevele ben planc cun cui ch'al à don- 
gje; cui cjale ator come me. Qualchi volte si scóntrin lis ol- 
madis, e alore si discjôlsi subit i vói e si cjale parájar. 

Cumö a’ son nome in sis prin di me. Midiant che je lade 
dentri une siorute, la panzone ch'o ai 'e mé zampe si cjape-sú 
e 'e va a sentàsi te poltrone restade libare. Mi par di tira flat. 

Ma nol passe mai il timp. 'O cjali partiare. Chel siór ali 
cui sa ce musiche ch'al à tal cjàf: al bat il timp cul tac. E 
chel altri dongje cui sa ce spizze ch'al à tal pît: lu stuarz di 
ca e di lá. E po' ... nopo nopo partiare la cjarte de caramele, 
frutate! J varessje pesát tant te borsete? O ché di mètile tal 
puartecinise sul taulinut? Mancul mil ch'al vares di sei, ca 
di un pòc, il so turno, se no ... 

Ve’ mo ve’ che ven-fàr saludant la siorute di prin e e 
jentre la panzone ch’o vevi chi dongje. Cun ché di 14 dentri 
subit, la frutate 'e jeve impins, si comede la cótule, si tire-jú 
la mae metint in mostre lis formis, si dá une spacadine di 
cjàf in mit che i cjavei a’ pitúrin parájar une mieze aruede 
e podopo jé ur dà une slissadine denant-daúr par comedaju. 
Ma tu ás timp ancjmò sátu? Tu fasaressis miór a restá sen- 
tade, cirint, magari, di no cjavalgjá lis gjambis ... 

Cumò 'e jentre une siore cun tune pizzinine tal braz: 
cjalamenz, cidinór; podopo al torne a scomenzà il sunsúr. Al 
bastares il terlecament de panzone ch'o ái chi su la zampe e 

chel di ché siore dongje di jé. Mi pàr che nancje no si co- 
gnossessin prin; cumò a’ semèin amionis. Si cóntin di mii. 

La penze 'e dis che jê 'e à cjoltis tantis di chés pastiliis 
che cumó 'e podares vént un sac, e che — no zovant nuje — 
‘e à gambiät miedi. Chel chi si ch'al à cjatát il so mal! J à 
dadis di chés punturis ch'a son tant fuartis che j fàsin dibot 
piardi i sintimenz. Ma almancul cumó 'e pò sgripià. 

Ché altre dongje "e conte che sò cugnade, zóvine come 
ch'e je, "e à un mal compagn, di no podé parási. 

Intant 'e va denn la frutate che spietave impins. Dopo 
un moment di cunfusion, di miez salüz murmujáz jenfri i 
dinc' tra ché ch'e va e qualchidun'altri ch’al reste, chés dës 
a’ ripiin. 

Ce ae ché altre? A’ son quindis dis che no rive a siarà 
un voli. — Co j dîs: lis gnoz in blanc. E inalore, pastiliis. E 
quant che, viars buinore, mi inzussis, chel boe di omp no 
tàchial a sborseà — che anzit al vares di vignî ancje lui dal 
miedi. Ma lui veh! Fintrimai che no j si spàchin i palmons e 
nol dà i numars, no si dezzît a clamálu o vignî. Al á une 
fisse cui miedis ... — 

E il so, di ché dongje, al dis che i miedis a son duc’ 
compàins. Baste lâ là di lôr par ch'a tirin-für malatiis e bèz. 
E po’ 'e je quistion ch'a son d'acordo cui spiziárs, al dis. 

Siore penze, al è il so turno: che vadi, ch'e vadi! Subit 
al vares di séi il gno. Ché s'ore de spolvarine rosse, jentrade 
apene dopo di me, si lemente cun ché de mae verde, la tiar- 
ze jentrade, di ce tant timp che si piart, e che i fruz a' son 
dibessôi a cjase. Va ben che la grande 'e à dodis dins, ma e 
je simpri une frute! E ‘e cjale — cussì fevelant — de mé 
bande. Ma jo 'o fas fente di no vé capit. ’O soi stuf ancje jo 

di stà chi incuardát su cheste cjadrèe. Par chel, cumò ch'o 
pues, 'o slungj prin une gjambe e po ché altre; mi buti sun 
tun flanc, po sun chel altri. Dibot o tornares a lèi alc ... 

Ma ché de mae verde 'e jeve-sù impins. No mi fasarà 
mico il truc di ché volte? 'O jevi-sù impins ancje jo, mostrant 
di séi strac di stà sentàt — ma cun ché di métimi dongje de 
puarte dal ambulatori. No sai s'e à capît, parceche invezzi di 
sentási si smene ancjmò. Par chel, apene ch'o sint il scroc de 
siaradure, mi met denant de puarte e dibot no lassi vigni-fúr 
la panzone par sbrissä dentri ... 

'O soi rivát, cun tun alc di emozion. Forsit al è ancje par 
chel che il miedi mi cjate simpri un pòc jù … 


LUZIO DI CJANDIT 

Frukkand 


Puar Vig; Bertos, di Tresesin, al veve la sme. 

] cjapave la sere, par sòlit, quant ch'al lave a pò- 
gnisi. Stant che, alore, nol podeve stà jà, che no j vi- 
gnive il flat, al jesseve für sul balcon de cjàmare (ch'e 
dave sul curtil de Masote, sot la rive di San Pieri), e li 
a zemi, a vai, a lementási par oris: — Ohi cho múr! 
Ohi cho mir! Ohi cho már! — che si sintivilu fin 
cià dal diaul. 

Ore al stave tune cjase dongje, ch'e rispuindeve 
sul stes curtil de Masote, puar Pieri Caisel. 

A Caisel j dulive il cúr che Vig; al sufris; ma bi 
sugnave ben ch'al podes durmi e polsá almancal lui, 
dopo lis fadiis de zornade! E cemát, cun chei lains di 
puar Vigj? 

Par un póc al sopuartà e al tasè, magari mungu- 
lant di bessól in tal jet; ma une sere che Vigj al urla- 
ve plui di mai sul balcon: — Ohi cho múr! Ohi che 
mir! —, nol podè stratignisi: al saltà fár sul balcon an- 
cje lui e j berlà: — Viodarin mo, Vigj, se tu sarás di 
peraule, une volte! 

Fiukkond 


Zuan al jentre ta l’ostarie di Crazzon e al coman- 
de un dopli. 


— Tropis tazzis? — j dis la Gjovane, la ustere. 
— Po’ Gjovane, santissin!: sino in trés jo, 'orcoboe! 

Otubar 











10 


————H Y 





— —n— 
ee nn 


Otubar: bici ravuèz e raps tai zèis, 
tun scrosopà di cjanis e di fuèis. 

OTUBAR 
I faz 


I campionáz di balon a’ son scomenzáz: il tifo al è tant 
grant che nancje chei de pulitiche no puedin discjolsi. E come 
ch'a son stadis fatis partidis tra ferovîrs e tramvirs, tra cama- 
rîrs e barisc’, tra vedrans e maridáz, a'n' ven fate in chest més 
ancje une tra majoranze e oposizion. 'O din lis formazions: 


Comelli 
Zanier Tessitori Pelizzo 
Zuccalli Berzanti 
Biasutti Armani Bressani Toros Ceccherini 


Riservis: Mizzau, D'Aronco, Turello, Barberi 


& 
Lizzero Francovig Fortuna Taverna De Michieli-Vitturi 
Franco Pellizzer 
Bacicchi Solari Morpurgo 
Marangone 


Riservis: Angeli, Cerroni 


IN BOCJE AL LOFI 


La morál 

Il sport al è plui biel de lune, stant che la lune 'e met 
in lüs, ma póc, dome il cil. I sportifs, invezzit, a’ van a fi- 
nile sun duc’ i gjornái, massime chei dal balon, inluminant 
l'impinion publiche. 

E ancje i pulitics a' son omps sportifs e pusitifs. 

L'uve blancje e l'uve nere 
é' àn i grans cui soreluz, 
salacór su cheste tiare 

nô o restin par simpri fruz. 

Sant Remis vesc. 
I Agnui Custodis 
Sante Teresine y. 
XX DOPO PENTECOSTIS - Sant Franzesc di Assisi 


Sante Caritine verg. e m. © 
Sant Brunon conf. 

Madone dal Rosari - Sante Justine 

Sante Brigide v. 

Sant Dionîs vese. 

Sant Francese Borja conf. 

XXI DOPO PENTECOSTIS - Maternitàt de Madone 


Sant Serafin 

Sant Duart re d'Inghiltere A 
Sant Calist pape e m. 

Sante Taresie v. 

Sant Martinian m. 

Sante Margarite M. Alacoque verg 

XXII DOPO PENTECOSTIS . San Luche vanzelist 


Sant Pieri di Alcantara conf. 

Sant Zuan di Kent conf. 

Sante Ursule v. e m. e 
Madone des Graziis - S. Marie Salome 

Sant Severin vesc. 

Sant Rafael arc. Soreli cul Sgarpion 
XXII DOPO PENTECOSTIS - Regalitát di Crist 


Sant Evarist pape 

Sant Elesban negus da l'Abissinie g 
Sanz Simon e Jude apuestui 

Sant Narcis m. 

Beade Benvignude Bojane di Cividát 

Sant Bulfon vese. (Wolgang) 

Ciarzadóra 


Quatri frutaz a' vevin olmát un biel jeur scrufuját in tun 
remis. Dopo di vélu cjalàt a lunc, e pensât ce ch'a varessin 
podút fâ par brincálu, a’ dezzidèrin di cori a clamá siór Toni, 
il prin cjazzadôr dal país, che j traès. 

Siór Toni al rivà imburît cu la gjachete di vilút, stiva- 
lons fin parsöre i zenói, cintürie cun mil cartücjs e dopli. 

— Là isal il condanát a muart? — al dise. 

Co i frutaz j vèrin mostràt il jeur incovát, siór Toni al 
tira-j il dopli de spale, j metè-sù lis cartücjs e po, gjambis a 
larc, al cjapà la smire tanche si use a fâ al «tiro a segno». 

Prin di trai, al dè ordin ch'a sforeássin il jeur, par vie che 
nissun cjazzadòr che si rispieti al par bon a sbarà a un jeur 
incovât. I frutaz a’ tiràrin un clap: il jeur al spizzà lis orelis, 
al alzà il cjaf e al partì anche un sfúlmin. 

Pront siór Toni al fasè partí un colp, ma al falá. Pront 
un altri: al fala un'altre volte. E il jeur, vie! 

Alore al pojà il dopli partiare, tigninlu cu la man zampe 
pes canis che imö a’ fumàvin; e mostrant cul det de man dre- 
te il jeur za lontan ch'al fuive, voltát viars i frutaz ch'a ride- 
vin sot coz: — Chel là si ch'al pò puartà un quadri e Ma- 
done di Barbane! 


VICO BRESSAN 

MEMORIIS 


Mariute, jo in ché di ch’o cj ài bussade, 
sot vie di chel zesár che ué imó al mene, 
sutile e fine tanche 'ne vermene, 

’o ai vút, ’o crot, la mé plui gran zornade. 


Mi soi sintude l’anime jevade 

no sai contáti in ce regjon serene, 
3 : a D e e A 

e ’o vevi dit, a ricuarda la sene, 

di poja in sit "ne piere preseade: 


dulá di scrivi cul scarpel, in biele: 
« Culi, cussi e cussi, dal vincjequatri, 
Menut al 4 bussade la só Stele. » 


Ma dopo — scuse sátu — ch’o 31 pesade 


la tó costánzie, par no dí nujatri, 
o pensi che stéi miör ... Indivinade? 

Moris di baraz 


Tite Dopli al è ancjmò uê un bocognon di omp, simpri 
bon come il pan. Quant ch'al è sancîr al dares dal «lui» 
ancje a so fradi, ma quant ch'al è becát al dà dal «tò» ancje 
al Pape. 

Di permanent, ch al jere alpin, al vigni in permes, la pri- 
me volte, sabide sante. Al rivà a Sante Margarite, te ostarie 
dongje dal «fuart », ch'al sunave « Gloria»; e a ore di cene 
al jere ancjmó impins 'tór il banc ch'al saludave amis e al 
scolave tais. 

Sante Margarite al è un paisut pizzinin, ma, par vie dal 
«fuart », ti rivin e ti partissin di li simpri ufiziäi in grant. 
Propit in ché sábide sante al jentrà ta l’ostarie un colonel. Al 
vignì indenant planc planc pal miez de stànzie e la traviarsà 
zonte für. 

Tite al viarzè i vói, che ju veve miez siaràz, juste par 
viodi s'al jere un colonel e s'al jere alpin. L’ufizial lu cjalä 
cu la code dal voli par controlà s'al saludave o máncul. 

Tite al jere simpri lì: cun tune man te sachete e ché altre 
cu la tazze, cul comodon infrontát sul banc che i funzionave 
di sbacjo. 

Il colonel al lè indenant fin sul balcon, po al voltà, al co- 
modà cun tun tiron la gjachete e al tornà indaúr cjalant fis 

l'alpin in muse. Tite lu cjalave ancje lui, plui fis ch'al podeve: 
al veve une biele plume blancje sul cjapiel. 
Il colonel si fermà a ret dal soldat e j berla: — Mi átu 


viodút, si o nó? — 


— Si jo, — dissal Tite. 

— E satu cui ch'o soi? — 

— Si jo: un colonel. — 

— E alore? No sátu ce ch'al comande un colonel? — 

Tite al tira für la man de sachete par tignîsi 'tór il banc, 
al scolà chel sclip ch'al veve te tazze e al rispuindè: — Mah, 
par me ch'al comandi un tài, e lui ch'al cjoli ce ch'al cròt. 


Puar gno barbe al fasè une volte cheste domande al plevan 
Gjentilin: — Se il Signór al ves cjatàt su la monede la ghigne 
di Faruk invezzi di ché di Cesare, cemút varessial senten- 
ziät? — 

— Simpri compagn, batocjo — al rispuindè il plevan: — 
Date a Faruk ce ch’al è di Faruk, e date a Dio ce ch'al è 
di Dio! — 

— Po no le ajo simpri dite ancje jo, tal gno pìzzul — 
dissal gno barbe: — Plui pajá il fogàtic a l’Austrie, plui pa- 


jalu a l'Italie... 





PH T 
| ALORE? 


Ï Il cjan, te gnot cujete, tal curtil, 
al uache viars la lune alte tal cil. 


La lune, plene, ch'e cjamine in pâs, 
si suste a di chê solfe che no tâs: 


- Ce uàchistu lajà, bocon di mone? =Â 
— E tu, lassù, ce lüsistu, cjastrone? 

Udin - plazze Marconi 





Seaia 


Al lave pastrade fevelant di bessôl. Al diseve: — E siet... 
c siet.. € Së = 

Al jentrà in tun bar e al comandà un café. Intant ch'al 
spietave che j al puartàssin, al diseve indenant: — E siet... 
e siet.. € Siet... = 

Un lu sint: j va dongje e 1 domande: — Po siór, ce olè 
so dî cun chel «siet »? No us darà mico di volte il zarviel? — 


Messedant il cafè, chel lu cjale. — Eco un altri che mi 
romp i santissins! — al pense. 
Po al pàe e al jès für bruntulant: — E vot... e vot... e 
vot... — 
# xs» 


Doi di lór a’ jerin a cjazze. Un dai doi al lampe alc in tun 
sterp e al fas parti un par di colps; po al côr a viodi ce ch'al 
à copat. 

L’ami ch’al è restàt ca di ca e che nol rive adore a viodi 
ce ch'al nas là di lá, lu clame e 1 domande: — E alore, ce 
isal? — 

Che] altri: — Ma, dai documenz ch’al à intòr, al par 
ch'al sédi un rasonir. 

Moris di baraz 





| 

d | 

(Ou Gjldo Trep nol veve mai premure di fevelá. Al 
| | lassave dî, al spietave, al sintive e, a la fin, cun tune 
| | 


Quant ch'al scjampa di cjase e al lassi dut impa- 
stanât par vie che nol podeve plui sapuartá la femine, 
il plevan j fasè un lunc discors, propi di avccat, e tal 
| ultin, par fà) colp, j disè: — Dopo dut, scjampat, ce 
| situ? Un disertòr! — 
| — Nò, siór plevan! — lu fermà Gjldo. — Caso mai 
| | un profugo! 


| | peraule ben metude, ti incjantonave. 
| 
| 








Movembar 





Novembar: San Martin tal borc al cjate 
i foledörs glotüz in te fumate. 























NOVEMBAR 
Ï faz 


Ce vitis che si scuen fá pai béz e pe glorie! E il piés al 
è che, dopo di vé strussiát tant par fà i béz, si devente viei 
imbambinîz e si ju bute-vie, i béz, par quistá la GLORIE. Al 
è di dî, però, che tanc’ di lòr si contèntin ancje di un titulut 
qualunque, magari di chei inventáz jà pa l'Italie, e no pratin- 
din, par esempli, di cjapà un grant titul sul cjamp di batae 
murint cu la spade in tal puin. Cussì il mont al á biel numar 
di tituláz lustrissins ancjemö vis, un altri biel numar di int 
ch'e ingrume béz par quistási la glorie e un grant numar di 
chei ch'a riverissin e ch'a tègnin simpri lustris lis gloriis. In 
totál, al risulte un lusór particulár, che duc’ nó e duc’ chei 
altris o cjalin cun dut il rispiet ch'al merte. 'O sin duc’ pusitifs. 


La mordl 


Dome i Strolics a’ rivin a capî parcè che il Timp al va 
simpri indenant invezzit di là indaúr, come ch'a bràmin tanc’. 
Lui s'infote de popolaritát: nissun no lu à mai votát ne lu 
votará. Epúr al è un sorestant: un grant sorestant! Al è il so- 
restant di chei ch'a lavòrin e di chei ch'a vivin sul lavór di 
chei altris, di chei ch'a cròdin di séi granc' e di chei ch’a ján 
la disgrazie di stà sot di lor, di chei ch’a ridin e di chei ch'a 
váin. Dome di une razze di int nol è sorestant: dai galan- 
tomps. Ancje par chei nissun vót dal mont nol conte di plui 
de netisie da l'anime. E in tune anime nete, i dis e lis gnoz 
de vite a’ viàrzin il grant balcon da l’Eternität. 

O cjandelis lagriminis, 

o ce vint sul mår e scür, 
ma joo soi la lús de vite, 
la buinore che no már. 

XXIV DOPO PENTECOSTIS - FIESTE DAI SANZ 


Memorie dai Defonz 

Sant Just m. 

Sant Cjarli Borromeo (Fieste nazionäl de Unitát) @ 
Sanz Zacarie c Lisebete gjenitórs de Madone 

Sant Lenart conf. 

Sant Erculan vesc. 


XXV DOPO PENT. - Sanz quatri fradis Incoronáz 


Sant Ursin m. 

Sant Andrée Avelin conf. 

Sant Martin vesc. e conf 

Sant Aureli vesc. e m. B 
Sant Ombon conf. 

Sant Josafat vese 

XXVI DOPO PENTECOSTIS - Sante Gjeltrude v. 


Sant Otmár ab, 

Sant Grivór meracolós vesc. 

Dedicazion de Basiliche di S. Pieri a Rome 

Sant Ponzian 

Sant Feliz di Valois conf. 

Presentazion de Madone (Madone de Salút) 

XXVII DOPO PENTECOSTIS - Sante Silie v. e m. 


Sant Clement pape Soreli cul Arcir 
Sante Firmine verg. e m. 

Sante Catarinc v. e m. 

Sant Conrát vese. € 
Sant Valerian vese. di Aquilée 

Sant Jacum de Marcje conf. 

PRIME DAL AVENT - Sant Saturnin (Timp siarät 


pai Sposalizis) 
Sant Ándree apuestul 

Grivór al va dal miedi: — Siór dotòr, 
al è di un més in ca 

che un alc in te mé màchigne nol va. 
S'o dis qualunque robe, co ’o le ài dite 
m'e dismentéi subite. Ce 41 di séi? 

E al mäl, îsal rimiedi? = 


— Paron, spieghinsi miei — al dis il miedi: 
— Chest uestri mál, intant, che si discór, 
quant ¡sal che us ricòr? 

Di strac o di polsát? 

Di uéit o di passüt? 

Di legri o di bevùt? 

Di calm o sforeát? 

In cjase? Sul lavór? Buinore? Sere? — 


— Buinore o sere ce, mo, siór dotór! 








VEGLE 


Une sere d'inviér di tanc' dins, vinc' di lór a' jerin a stá- 
sú tal fogolár di puar Gjldo: fantaz (ch'a vignivin a nasá 
lis dós fiis di Gjldo), fantatis dal borc, viei, babis. 

Tornàz de Gjarmànie, i fantaz a’ contavin lis lór cun 
ande e a dispiet, par fà colp, par impónisi, par rivá a rompi-sü 
cu lis frutis. 

Ogni tant al cjapave la peraule ancje Gjldo par contà 
qualchi storie di quant ch'al leve pal mont ancje lui, ch'a a 
veve fatis ce tantis. 

Gjldo al usave a fevelà cun pachèe e a basse vos. Ogni 
tant si fermave tal miez dal discors, e in chei jenfris, cun dut 
che il fogolàr al fos plen di int, si podevin sinti a crugni i 
càrui disóre, tes cjámaris. 

Al fo in tun di chesc' jenfris ch'al suzzedè il fat. 

Sentade sun tun scagnut dongje il spolert, cu la gucje in 
man, tant par disi un contegno, e jere la Mälie, une des dos 
fiis di Gjldo: un toc di fantate par ca, cun tun fas di cjavei 
e doi vôi di no crodi. Tanche dutis lis bielis, e jere un pôc 
bule ancje jê: j tignive a mètisi in mostre e e gjoldeve a fasi 
amirá dai fantaz, che no lassavin di olmále. 

Gildo, duncje, al contave. Ad un pont al fermà di discori, 
tant ch'al faseve dispes, e il fogolár al plombá in chel grant 
zito ch’o ai dite, e i càrui a’ rontenàrin disóre. 

E propri in chel zito un sunsúr clár e franc, di no podélu 
confondi cun altris, al rivà di là ch'e jere la Mälie. 

Duc’ sint, duc’ si volte, duc’ reste. Pussibill Une frute 
tant biele! Un sclopon di ché fate! 


E propri jê 'e jere. Lis mans a bandon, rosse rosse, ferme 
sul so scagnut dongje il spolert, 'e cjalà sul moment mo chel 
mo chel altri, implorant 'ne peraule, un ajút. Ma duc’ tás. 
Ancje Gjldo nol va indenant cul discors, di müt che il zito 
al devente plui alt e il scàndul si slargje. 

Inalore la Malie, co e viòt che nissun la socór; co e 
capis che aromai nol è müt di nancje tentá di incolpà il gjat 
o il scagnut o cui altri dal scàndul ch'al à lassàz duc’ di clap, 
"e jeve-sù a colp e 'e va a scuindi la muse sui zenói di só 
mari, quarnant: — O mame mame! E jo ch'o lu tignivi tant 
cont! 

Fuatizie 


Li dal Cret, a Biliris, a’ jerin in vinc' passe di lór 
in famée; e une dozene di fruz. 

Co a’ mangjavin, la sere: là a’ stavin i granc’, e 
ca i mui — tune stànzie tacade. 

Il lidric, ai mui, ur al deve la viele: senze misure, 
squasit, che graziant Idiu di lidric a nd ere a zèis in 
tal ort o sui rèmis te bràide; e un asedar plen te can- 
tine; e polente ce tante, che la fasevin difúr, sot il 
puarti, tune cjaldèrie di lissie. 

Pal companadi, invezzi, al vignive in ca il vieli: 
Condo, un bocon, cun tun pár di moschetis!, la moscje, 
dòs cèis tanche sterps, in gilè, cun tune rutizze a tra- 
viars dal stomi e un patacon di tàlar picjat. 

Si sentave da cjáf de taule; e la piezze dal for- 
madi denant. 

Al gjavave il smilingan fûr di un sachetin dal gilè 
e al tajave unc prime sclese de piezze. — Chi a Mino, 
— al diseve: al cjapave cun doi déz la sclese, la alzave 
par viddile cuntri lis e j 'e deve a Mino — che intant 

al jere vignüt dongje e al spietave — tan'ch'al fas il 
plevan sui balústris. 

Po al tajave une seconde sclese e al diseve: — Chi 
a Meni, —: al alzave la sclese, la scrutinave paràjar, j 
'e deve a Meni. 

Po al tajave indenant. — Chi ’e Vire; — e al fase- 
ve precis. Po 'e Nine, a Nadal, a Furtuno. 

Ogni tant al falave, sul tai. La sclese ’e jesseve un 
pôc penze e no travanave la lús. Inalore: — Chi a Bal- 
do, — al diseve; ma si fermave subit. — Masse, — al 
diseve. E intant che Baldo al restave cu la bocje viarte 
a spietà, al angave la fete, par ridùsile juste. La puar- 
tave vie mieze e al rumiave. Ché altre mieze la scruti- 
nave di gnúf. — Juste! — al diseve; e j 'e deve a Bal- 
do: ché liscje, ché scjele, ché òngule, «che si viodeve 
Vignesie »! 

PRESSE 


Beput, in motorete, 

(che co j è sóre al tete), 

rivát su la crosade 

sal á la drete libare nol bade: 

al tire snel — e in chel un otomóbil, 
rivant apont di lénti, "ne saete, 

cun dut ch'al déi di slàif in chei pòs pás, 
j va daprúf e ce ch'al nas al nas: 


pólvar, fracas, la motorete in fas! 


Un spieli! J voi vizin, 

lu jevi sù, lu neti dal pulvin. 

— Fat mal? — Al è sturnît, 

al cjale atór cun voli instupidît 

ma mái no nd à di vént, o 'ne monade: 
apene "ne sgriade, 

‘ne lagrime di sanc, 


ne scópule tun flanc. 

Laudat Idiu! — Però, par dital sclet, 

tu sés un mus — j dîs — un interdet, 

un puar catùs, capit ce che tu sösl 

Tun puest come culi che no 'nd' è un piès, 
tant plui co al è un s'gnâl che lu ricuarde, 


nome un mazzûl si bute e no si uarde. 


Ca tocje moderási, limitási, 
cjalà prin di passà; 
praviodi, calculá, 

lá planc, capistu? — Lui: 


— Pò staj. O cori pluil 











Dicembar 

Dicembar: cil e tiare bielauäl 
si unìssin tal meracul di Nadäl. 











Su la Tór 





(fot. Brisighelli) 





DICEMBAR 


I faz 
Il Nadal dal 1964 al à alc di gnúf: a miezegnot, lis alis 


e lis viestis dai agnui si fasaran sintî dai fruz su lis stradis 
cidinis des zitàs e dai país; e se qualchidun al si cjatará sun 
qualchi troi dai cjamps o des monz, al podarà viodi come in 
tun sium a slusicà la sede des viestis ch'a sìchin, e sintî il rè- 
ful des alis, blancjs e d'arint, che si mòvin. Ma dome i fruz! 
Parcè che lomp di uè al è lontan de veretát dal cür, de pui- 
sie, de melodie de tiare verde e zeleste tal miez dai cii inlu- 
minàz: lui al pò viodi i signài dal trafic par no cjapà multis, 
al pò sintî la ploe, massime s'al è senze impermeabil, e al pò 
ancje crodi di impegnási te formazion di une gnove realtàt 
soziál e cultural. Ma nol sa crodi plui ‘es lls e ai colórs de 
bielezze e, salacór, dute la só vite ’e sarà senze bielezze. Chest 
nol è pusitif. 


La mordl 
Dicembar di Nadal e di nèf, di fogolárs e di pis! I fücs 


des cjasis ch'a vivevin in tune tiare di candòr, bisugne che 
qualchidun al torni a impiáju. Salacór, dal biel stelát di une 
gnot di speranze si movaran i agnui in tun svol di alis lu- 
sintis e di trombis d'arint, e a’ pojaran i pis sui cjamps e su 
lis clevis, blancs e cidins. Alore "o sintarin il nestri cür a bati, 
parcè che la tiare e sarà un'altre: une tiare plui nestre. Une 
tiare indulà che duc’ i lens cui ramaz spalancáz nus disin che 
il cûr al è plui nestri e plui alt e che la vite ’e je plui gran- 
de. Alore ’o sarin duc’ sorestanz. 

O ce nassi sot lis stelis!, 

e jo 'o soi in tun curtif, 

su lis monz al è un biel òjar, 
jo stelät di néf 'o vif. 





SR éva an Dudekin ud ra gudum 


tai 33 a 

Sante Nadalie ved. 

Sant Cromazi vesc. di Aquilèe 

Sant Franzese Xavier conf. 

Sante Barbare v. e m. ® 
Sante Crispine v. e m. 


SECONDE DAL AVENT - Sant Niculau di Bari vesc. 


Sant Amhrös vesc. di Milan 

MADONE DE CONCEZION (Madone di Dezembar) 
Sante Valerie verg. e m. 

Madone di Lorét - Santis Eulalie e Julie mm. 

Sant Sabin vesc, 

Sante Dionisie m. 


TIARZE DAL AVENT - Sante Luzie verg. e m. 





Sant Spiridion vesc. 
Sant Faustin e comp. mm. 


Sante Albine (Timporis) 
Sant Lazar vesc. 
Sant Grazian vesc. (Timporis 


Sante Fauste mari di S. Nastasie (Timporis) © 
QUARTE DAL AVENT - Sante Delaide 


Sant Tomas apuestul 

Sant Flavian (Al jentre l’unviär) Soreli cul Stambec 
Sante Vitorie verg. e m. 

Vilie di Nadal - Sante Tarsile v. 

NADAL 

Sant Scjefin prin dai Martars (Timp viart pes gnozzis) 
Sant Zuan apuestul e vanzelist 


I Sanz Inozzenz di Betlem 
Sant Tomas vesc. e mart. 
Sante Anastasie mart. 


ULTIN DAL AN - Sant Salviestri pape 

Moris di barar 


Il plevan Gjentilin nol veve un catechisin cumplicât: su 
e jà come chel di nestri Signôr. Ancje par lui il Paradis al 
jere une robe vive, vere: la cjase grande dal Pari, là che si 
vif in pòs e si mangje ben in companie. Epür no mancjavin 
mai chei che j vignivin für cun qualchi obiezion. Manco mäl 
che Gjentilin al veve simpri pronte la rispueste e la reson. 

Quant che Pieri Luri al fo tai ùltins, il plevan no lu ban- 
donà un moment, j dè duc’ i siei órdins e po, quant ch'al 
calcula ch'al veve aromai dome qualchi ore di stà ca di ca, 
al scomenzà a fevelàj dal Paradîs: — Viodéso, Pieri, la fur- 
tune che us è tocjade a vò: vé il plevan che us assist e che 
us à ministràz duc’ i Sacramenz. Vó ’o sés pront, us garantis 
jo; e usgnot ’o varés la sudisfazion di jéssi a cene lassù, cun 
tante altre int buine come vò. — 

Pieri cu la man j fasè di moto di fermá, po planchin j 
domandà: — Siór plevan, vègnial ancje lui a cene? — 

— No grazie, Pieri. "O ài za cenát, jo — dissal il plevan. 

ALORE? 


Mi è muart il oan: zimoro, s'o ài capit. 
Doi àins al à vivút. Al à baît, 

al à durmit a lunc sot il toblát, 

mi à lecát me. Za dis al è sparit. 


Lu ai soterát tal ort lajù dapît 
ch’al jere frét e dúr, dut ingropát. 
O uè, la puare bèstie, ch'al è lat, 
ce al stat a fâ culenti, di patit? 


Jo ’o sai par vie di ce ch’o soi nassút 
che m'al an dit i viei e jo 'o ur ’e zét: 
ma lui, a ce reson, che no la viót? 

Par stà a crugná chel uès, o cuet o crút? 


Par sta a lapa tal làip co al veve sét? 
Par stà a uacàj ’e lune e a daj di cót? 

SETIMIO 





Se si ùl dî la veretàt, ai timps dal Fassio al jere 
plui fazzil di contentá la puare int cu lis cjacaris che 
no cu la farine. Tai paîs al jere juste qualchi capuzzat, 
cun tant di fez («fezo» a’ disevin la int di pòc) e ma- 
narins, che se marcjave in gringule, ma al veve, par 
altri, il so dafa par stà tacat e gamele: dut un «òp-di» 
su e jù pe plazze, simpri a muse dure e braz adalt e 
«eja-eja »!, par une fete di polente in plui di chei al- 
tris. Magari qualchidun al diseve che nol jere dome 
par ché, — Par vé il comant su la int dal país, eco! — 
al diseve. Al pò staj. No dis di no. 

Jú pai país de basse, di ches bandis de bunifiche, 
a’ vevin un póc di lavór a butà sù fossái o cjavezzài 
(polente e cariole, po!), chei ch’a jerin notáz tal libri 
dal < pulitic ». Chei altris, i contraris vignarés a staj, 
a’ vevin di rangjási. E si rangjàvin: a spiulá forment 
o blave o de, a rancurá foncs o cais pai boscs, a pe- 
scjà gambarei o masanetis o passarins in marine, a 
sclapá zocs, a regolá viz, a dá une man a chel o a chel 
altri, a fà dut chel, insumis, ch’a podevin fà senze che 
coventas la tèssare dal Fassio: ancje a cjapà sù cence 
domanda, s'al capitave. Ma quanche i «contraris» no 

vevin mût di rangiási, ni i «notáz» di butà sù fossái 
o cjavezzài, tu ju viodevis insieme, misturáz, che no 
tu savevis cui ch'al jere di chesc’ e cui di chei (che 
la miserie 'e à une muse sole), sintáz sui scjalins dal 
monument, in plazze, a stà oris e oris, cence disi nuje 
magari, dome a pensá e a cjalä. 

Ancje tal gno paîs al suzzedeve cussì, massime 
prime des ueris da l'Afriche e de Spagne: a trops sin- 
táz atór dal monument: musis duris e baretis fracadis, 
di sgrisulási! 

Al jere juste Setimio che ur splanave il mustic cun 
qualchi matetát des sós, quanche nol jere dentri « pes 
matetáz di chei altris», come ch'al diseve lui. Parcé 
che j úl savút che Setimio al jere in regule cul Fassio 
in tune robe sole, ma par sbalgjo, al berlave cun duc’: 
ché di fà fruz. A ’ndi veve vot ch'a mangjavin polente 
a sbreghe balon! 

Sul misdi, par solit, a? capitavin in plazze, propit 
denant dal monument, i sorestanz: il «pulitic», il 
miedi, Guido possident e siòr Faust il podestat. Cun 
tant di ocjái sul nas, quanche duc’ ju viodevin, a’ si 
pleavin insieme sul « Popolo del Friuli», che il possi- 
dent al comprave ogni di. Po, par complasési cu l’ul- 
tin discors di chel ch'al veve simpri rason, il e pulitic » 
al dave une grande pache su la schene di Guido, siór 
Faust al faseve il blec cul barbuz in fúr, il possident 
al svoglonave par tres e par lunc, e il miedi... ben, chel 

al rideve dome sotvie. Dopo, un daür l’altri, a’ jentra- 
vin al «Impero» par bevi il quart di misdì. 

Setimio nol podeve viodiju, come tanc' altris, ma 
a lui j stave a cir di fáur capi che si infotave di lór. 

Une dì i quatri a’ capitarin in plazze come un 
scjaput di zoris cul giornal che ur svintulave sot dai 
ocjài. Lis «baretis fracadis», sui scjalins dal monu- 
ment, ju cjalavin di brut. — Cans e là! Ma áe di láur 
simpri ben, mo, a chei quatri scaghez lì? — al disè un. 

In chel Setimio al jevà sù a colp, si tirà un mo- 
ment in bande, für dai vôi di duc’, e quant ch'al tornà 
a compari al veve plantàz sul nás un biel pár di ocjái 
di filistrin. Al lè dret in tal trop dai sorestanz e al 
dé une grande pache su la schene di Guido: — Cui 
puedial puartá i ocjái culi, tal país ah, Guido? — al 
disé — Jo, tu, il «pulitic» lì, il miedi, sior Faust e 
nissun altri, mostro di un diaul! — E al fasè un blec 
par ca, dut complasùt. 


Tal doman al fò clamát dal Federál di Udin e spe- 
dît di sburide, jù pa l’Italie, al « confino », par vè man- 
cjat di rispiet «alle autorità costituite >. 

A’ scugnirin, però, mantignij, par qualchi an a di- 
lunc, femine e fruz. 


ALVIERO NEGRO 

Cumidt 


E ancje chest an 'o sin riváz `e fin! 
Laudát Idiu! Se chés ch'o us vin contadis, 
fasint dal nestri miei, us fossin ladis, 
a nó nus baste chest, e 'o s'e gjoldin. 


Se invezzi 'o vin scrocät, in part o in plen, 
vébit paziènzie, fin chest an cu ven. 

bays PLE 


Chest Strolic lu à metüt adun Meni Ucel — ch'al a fat 
ancje la cuviartine dal libri, i pipins, lis puisiis, i e Fruzzons », 
«I articjocs », < Numars », « Vilegjanz », « A marcjat», « Mal 
di pais», « Vegle» e « Justizie >. 


Pre Bepo Marchet al á butát jù il lunari, cui Sanz di cjase. 


Pauli Zanussi al à fate la viodude di Udin. 

I « parz » che no àn firme ju àn faz: 

— Vico Bressan, lis « Scais »; 

— Lelo Canton, lis previsions dai més cu lis vilotis dag. 
rjur; 

— Lùzio di Cjándit, « Véu cal »; 

— Riedo Puppo, lis « Moris di baraz »; 


— Dino Virgili, lis « Mesàis », ven a staj chei viars (chei 
e distics >) che s'impárin a cjáf di ogni més. 

Suplement di « Sot la nape » 


Responsabil prof. Giuseppe Marchetti 


Spedizion in abonament postál IV grup 





Finît di stampà là di Doret a Udin 
la vilie di Sante Caterine dal ’63 

